Η εξέλιξη του ανθρώπου μέσα απ τις παροχές των πολιτισμών - Σελίδα 2 • e-steki\nΤο e-steki είναι μια από τις μεγαλύτερες ελληνικές διαδικτυακές κοινότητες με 69,001 μέλη και 2,479,916 μηνύματα σε 78,999 θέματα. Αυτή τη στιγμή μαζί με εσάς απολαμβάνουν το e-steki άλλα 528 άτομα.\nO faithplus1 έγραψε: στις 20:50, 18-05-06:\nΣτο μαραθώνιο για το ποιός θα γίνει και θα διατηρηθεί πρωτοπόρος, όλα επιτρέπονται. Ναι, οι ΗΠΑ πάτησαν στα πτώματα άλλων για να είναι σήμερα υπερδύναμη. ΚΑΛΑ ΚΑΝΑΝ, αφού μπορούσαν να το κάνουν και να γίνουν υπερδύναμη. Κανείς δε γίνεται υπερδύναμη με το σταυρό στο χέρι. Ο καθένας υπερασπίζεται τα συμφέροντά του με οποιοδήποτε τρόπο. Αν δεν ήταν οι ΗΠΑ, τότε κάποια άλλη χώρα θα είχε κάτσει στο θρόνο τους σήμερα.\nΑκριβώς.Έτσι είναι τα πράγματα στη ζούγκλα.Πατάς επί πτωμάτων και είσαι ο πρώτος μάγκας.\nΕπειδή όμως στη ζούγκλα, ο νόμος της ζούγκλας ίσχύει για όλα τα ζώα, δε μπορούμε να κατηγορούμε χώρες που απειλούν ότι "θέλουν να λιώσουν" κάποιες άλλες χώρες.Αν μπορούν, μαγκιά τους κι αυτών.\nΣτο "ερώτημα" αν έχει προσφέρει συνολικά περισσότερα ο αμερικάνικος ή ο ελληνικός πολιτισμός, δεν έχει και πολύ νόημα να ασχοληθούμε να απαντήσουμε.Ο ελληνικός πολιτισμός ήταν που μας έφερε πιο κοντά στην έννοια "άνθρωπος", για να μας επαναφέρει τώρα ο αμερικάνικος στο "king of the jungle", αλλά με pc, internet, hamburger & coca cola!\nO Crow_of_Darkness έγραψε: στις 21:04, 18-05-06:\nΛάθος. Φυσικά και μπορούμε, όταν αυτά τα ζώα αμφισβητούν τους νόμους και τους κανόνες που έχει θέσει ο Βασιλιάς τους. Όποιος απειλεί τους συμμάχους των Λιονταριών θα πληρώσει ακριβά. Και η τάξη στη ζούγκλα θα επανέλθει.(Τουλαχιστον όπως την έχουν διατυπώσει τα Λιοντάρια) Μας αρέσει δε μας αρέσει αυτή είναι η αλήθεια. Ο νομος του ισχυροτέρου θα επιβληθεί.\nΝαι βέβαια οι Έλληνες ήταν αυτοί που μας έφεραν πιο κοντά στην έννοια άνθρωπος. Και την έννοια αυτή την αγνοήσαμε επιδεικτικά όταν μπορούσαμε. Όταν διετελέσαμε και εμείς Βασιλείς της ζούγκλας.\nΤελευταία επεξεργασία από το χρήστη Crow_of_Darkness : 18-05-06 στις 21:14.\nO Valder fortis Fortuna adiuvat έγραψε: στις 21:15, 18-05-06:\nΣίγουρα αλλά όλα αυτά έγιναν με το αζημίωτο πάντα, έτσι; Μη ξεχνάς το Δόγμα Τρούμαν και το σχέδιο Μάρσαλ. Έχεις διαβάσει τα άρθρα της σχετικής συμφωνίας με την Ελλάδα; Υποτελείς και με τη βούλα!\nΧμμμ ιδέα για θεματάκι.... Παω!!!\nO Crow_of_Darkness έγραψε: στις 21:20, 18-05-06:\nΈχεις απόλυτο δίκιο, δεν αντιλέγω. Φυσικά και δε μας βοήθησαν γιατί μας αγαπούσαν, αλλά από συμφέρον. Απλά πιστεύω ότι τελικά αποκομίσαμε και αποκομίζουμε κάποια θετικά σαν υποτελείς και φίλοι των Λεώντων.\nO faithplus1 έγραψε: στις 21:22, 18-05-06:\nΑυτό είναι το νόημα όσων είπα πιο πριν.ΔΕ θα έπρεπε να είμαστε ζούγκλα, ΟΥΤΕ να έχουμε βασιλιά, ΟΥΤΕ να λιώνουμε όσους έχουν άλλη άποψη.Οι ανθρωπιστικές αξίες θεμελιώθηκαν από τους προγόνους μας, τί να κάνουμε τώρα.Τουλάχιστον έκαναν κάποια άλματα μπροστά για την εποχή τους.Δεν πήγαν τον κόσμο πίσω δίνοντας άρτον και θεάματα, όπως κάνουν άλλοι τώρα.\nΠάρ'το κι αλλιώς.Επειδή όλα κρίνονται από την ιστορία, σε 1000 χρόνια πχ, θα είναι ανέκδοτο να συγκρίνει κάποιος τη συνολική προσφορά των δύο πολιτισμών.Όχι ότι τώρα δεν είναι ανέκδοτο, αλλά λέμε...\nΠαρεπιπτώντως, για τη μεγάλη, ανιδιοτελή και αλάθητη συμβολή των Αμερικανών στο ΒΠΠ, έχουν στηθεί και πολλά μνημεία, ειδικά στη Χιροσίμα και το Ναγκασάκι.\nO Crow_of_Darkness έγραψε: στις 11:59, 20-05-06:\nΤο γεγονός είναι άσχετα με τα περιστατικά αυτά, ότι χωρίς τους Αμερικανούς δε θα είχαν νικήσει τους Ναζι οι σύμμαχοι. Όσο για τις ρίψεις των ατομικών βομβών στην Ιαπωνία, ξέρω ότι ίσως ακουστεί ακραίο, αλλά ήταν αναγκαίες 100%. Χάρη σε αυτές οι Ιάπωνες, παραδόθηκαν άνευ όρων. Αν δε ρίχναν τις βόμβες οι ΗΠΑ, τότε για να υποχρεωθεί να συνθηκολογήσει η Ιαπωνία άνευ όρων και να νικήσουν οι Σύμμαχοι, έπρεπε να γίνει εισβολή, δεδεομένου ότι η Ιαπωνία ΔΕΝ σκόπευε να παραδοθεί ανευ όρων. Σε αυτή τη περίπτωση, σύμφωνα με συντηρητικούς υπολογισμούς, 1 εκατομμύριο στρατιώτες των συμμάχων θα ήταν οι απώλειες. Για να μην αναφέρω το κόστος σε πολεμικό υλικό και τη παράταση του πολέμου κατά 1 χρόνο περίπου. Σε εκείνη τη χρονική περίοδο, ΕΠΡΕΠΕ να συνθηκολογήσει η Ιαπωνία ΑΝΕΥ ΟΡΩΝ και μόνο. Αλλιώς θα έθετε όρους για το τερματισμό του πολέμου, που θα επέτρεπαν στο καθεστώς τους να ζήσει και να αποτελέσει και πάλι κίνδυνο στο μέλλον. Και εγώ να ήμουν στη θέση του Τρούμαν, θα έδινα το πράσινο φώς για τις επιθέσεις. Θα προτιμούσα να πεθάνουν οι εχθροί μας παρά οι στρατιώτες μας -Αφού δεν υπήρχε άλλη λύση. Ακόμα οι βόμβες ήταν μια επίδειξη ισχύος και στους Σοβιετικούς που τότε δεν είχαν αποκτήσει πυρηνικά, (Απέκτησαν το 1947) κόβωντάς τους την όρεξη για επέκταση και εκτός των ζωνών επιρροής που ήδη είχαν. Ξέρω είναι σκληρά αυτά, αλλά ήταν αναγκαία τα πυρηνικά χτυπήματα. Αν δεν είχαν γίνει ποιός ξέρει πώς θα διαμορφωνόταν ο κόσμος μας μεταπολεμικά, - προς το χειρότερο.\nO weak and powerless έγραψε: στις 13:11, 20-05-06:\nτο μη χείρον, βέλτιστον δλδ; τέσπα, εγώ πιστεύω πως το σατανικό σχέδιο των αμερικανών ήταν άλλο, απλά κάπου στράβωσε στην πορεία. μάλλον σκόπευαν να μην αφήσουν ούτε έναν σχιστομάτη ζωντανό, ώστε μετά από την επίθεση να μην υπάρχει κανείς που να πρέπει να παραδοθεί άνευ όρων και να τελειώνουμε έτσι μια ώρα αρχίτερα. ο πόλεμος για μένα είχε ήδη τελειώσει... απλά βρήκαν μία ωραιότατη ευκαιρία οι καλοί μας "σύμμαχοι" να δοκιμάσουν το νέο τους παιχνιδάκι.\nε ρε dr. strangelove που μας χρειάζεται...\nH Subject to change έγραψε: στις 14:36, 20-05-06:\nΔιακρίνω προκατάληψη ή είναι ιδέα μου; Τα πιο αξιόλογα βιβλία της σημερινής εποχής στην Αμερική γράφονται. Οι πιο αξιόλογες έρευνες εκεί γίνονται. Τα περισσότερα τεχνολογικά επιτευγματα (που φυσικά χρειάζονται και πολύ σκέψη για να γίνουν) απο εκεί προέρχονται. Οι πιο αξιόλογοι επιστήμονες πλέον ζουν εκεί.\nΚατα τα άλλα έχει πολύ δρόμο ακόμα για να μας φτάσει. Κλασσική περίπτωση "αν δεν παινέψεις το σπίτι σου θα πέσει να σε πλακώσει". Όταν βέβαια το σπίτι σου είναι πλέον παράγκα, ερείπιο παλιού αρχοντικού, και το θεωρείς καλύτερο απο μια σύγχρονη βίλα, τότε μόνο γέλια προκαλεί η σύγκριση. Φυσικά τα γέλια δεν προέρχονται απο τους συγκάτοικους στην παράγκα\nΑν τα θεωρείς άσχετα τότε μάλλον εσύ εθελοτυφλείς.\nΌταν βλέπω να επικαλείται κάποιος την ηλικία ως επιχείρημα το μόνο που σκέφτομαι είναι οτι καταλαβαίνει και ο ίδιος οτι τα πραγματικά του επιχειρήματα είναι ανεπαρκή. Ειδικά όταν μιλάμε για διαφορά της τάξεως των 5 ετών μόνο. Εγώ λοιπόν μέσες άκρες συμφωνώ με τον Πάνο. Θα μου πεις κι εμένα οτι έχω να "μετάσχω ακόμα σε πολλές ζυμώσεις της ζωής" για να δω σωστά τα πράγματα;\nH xristinaki έγραψε: στις 02:56, 21-05-06:\nexposed δε μπορω να θεωρησω οτι προσερει στον πολιτισμο μια χωρα που στον τυωνα της Κατρινα αφησε τους δυσμοιρουσ πολιιτες 2ας κατηγοριας να πεθανουν μες στα πλημυρισμενα σπιτια τους.Η μια χωρα που στελνει τους αμοιρους Πορτορικανους κι αλλους μισθοορους να πεθανουν στο Ιρακ....Επισης οι πολιτες τησ ζουν σε ενα σχεδον αστυνομικο καθεστως πνιγμενοι στην αραπληροφορηση οπου ο καθε αστυνομικος αν σε παρει για τρομοκρατη σε σκοτωνει.Αυτη η εικονα δε προσφερει στον πολιτισμο .Πολιτισμος δε ειναι μονο η τεχνολογια κι οι κατακτησεις της επιστημης.Προσωπικα πιστευω οτι μια χωρα που προσπαθει να ναι ευνονουμενη προσφερει το λιθαρακι της κι ας μην ειναι υπερδυναμη.\nH Subject to change έγραψε: στις 03:04, 21-05-06:\nΑλήθεια όλοι εσείς που την κατηγορείτε τόσο έχετε πάει ποτέ, έστω για διακοπές; Διότι Χριστινάκι εγώ δεν είδα τίποτα απο αυτά που λες.\nH xristinaki έγραψε: στις 03:14, 21-05-06:\nmichele τι δεν ειδες? τα φερετρα των 19 κι 20χρονων πορτορικανων κι μεταναστων που τους στελνουν να σφαγιαστουν στο Ιρακ κι του επιστρεφουν πισω τα αεροπλανα ?Ξερεισ οτι οσοι αρνηθηκαν να παρουν μερος στο πολεμο αυτοεξοριστηκαν?\nΣτον τυφωνα Κατρινα οπου δε παρθηκαν τα καταληλα μετρα κι πεθαναν ανθρωποι περιμενοντας βοηθεια σπιτι τους?Οχι πως δε μπορουσαν να τους βοηθησουν απλα δε τους ενοιαζε.\nΔε εχεις δει οτι σε πολλες περιπτωσεις οι Αμερικανοι αστυνομικοι πυροβολουν ασκουν βια χωρις λογο?\nδε εχεις παρακουλουθησει αμερικανικες ταινιες για το τι γινεται στα bloka οπου ζουν μαυροι κυριως?\nH Corpse Bride έγραψε: στις 04:18, 21-05-06:\nΕγω νομιζω οτι δε χρειαζεται καποιος να ζησει στην Αμερικη για να κρινει καποια τρανταχτα παραδειγματα, οπως ουτε χρειαζεται να παμε ολοι σε τριτοκοσμικες χωρες (θεωρειστε πως δε βρισκεστε ηδη σε μια τετοια) για να κατηγορισει καποια αλλα πραγματα. Κι οταν λεμε οτι στην Αμερικη γινονται ολα τι εννοουμε? Την Αμερικη ως "τοπο", την Αμερικη ως Αμερικανοι, την Αμερικη ως επιστημονες που ζουν εκει, τι?? Η Αμερικη ειναι οντως μπροστα τεχνολογικα, αλλα ουτε ολοι οι επιστημονες ειναι Αμερικανοι (απλα οσοι εχουν ΜΥΑΛΑ μεταναστευουν εκει, γιατι τι να σου κανει η Ελλαδα και τι περιθωρια αναπτυξης εχεις εδω..), ουτε ειναι ο τοπος των θαυματων, μην τρελαθουμε. Φυσικα και θεωρω τον ελληνικο πολιτισμο πολυ πιο σημαντικο ΣΥΝΟΛΙΚΑ σ'αυτα που προσεφερε στην ανθρωποτητα, και απο αποψης θετικων επιστημων, και φυσικα (αυτο δεν πιστευω να το αμφισβητει κανεις..) θεωρητικων, φιλοσοφια και δε συμμαζευεται.\nH Subject to change έγραψε: στις 04:22, 21-05-06:\nΕγώ μίλησα για τη ζωή γενικά στην Αμερική. Μάυρες σελίδες έχει η ιστορία κάθε κράτους, ακόμα και της -guess what?- ελλάδας. Και προτιμώ να κρίνω απο κοντά παρά απο ταινίες. Έχει μεγάαααλη διαφορά, πίστεψε με\nΚαι παρά τους αγχώδεις ρυθμούς προτιμώ με χίλια τη ζωή στην Αμερική. Κάθε φορά που έφευγα πλάνταζα στο κλάμα.\nΚαι τουλάχιστον όσο καιρό έχω περάσει εκεί δεν είδα τίποτα απο όσα αναφέρεις. Απεναντίας η ζωή εκεί και ο κόσμος είναι 10 φορές πιο πολιτισμένοι απο εμάς.\nH xristinaki έγραψε: στις 04:43, 21-05-06:\nπλς μην μου πεις οτι τα υλικα αγαθα ειναι λιγα επειδη εμεις δωσαμε τον συντηριτικο πλατωνα και μερικους αλλους αρχαιους ... Αυτα που δωσαμε ηταν στην αρχη, δεν λεω ηταν σημαντικα ... αλλα αυτη την στιγμη δεν δινουμε τπτ ...\nΜολις διαβασα αυτο ελεοος ρε παιδια μην μιλατε για πραγματα που δε ξερετε γιατι κατυαληγεται να λετε ατοπα.Αν διαβασεις Πλατωνα το Συμποσιο συγκεκριμενα θα δεις πως το θεμα ειναι τοσο ελευθεριαζον που κι σημερα ειναι taboo.Επισησ το ονμα του Πλατωνα το ξερουν ολοι σε ολες τις χωρες χιλιαδες χρονια μετα.\nO faithplus1 έγραψε: στις 05:14, 21-05-06:\nΜπορεί να μην είδες τίποτα απ'όλα αυτά γιατί δεν είσαι μαύρη ή δεν είσαι μουσουλμάνα ή μεξικάνα ή πορτορικάνα κτλ κτλ.\nΕ όχι και 10 φορές πιο πολιτισμένοι.Οι μισοί αμερικάνοι δεν ξέρουν με ποιες χώρες συνορεύουν και συνήθως μαθαίνουν πού είναι μια χώρα στο χάρτη λίγο πριν αρχίσουν οι βομβαρδισμοί.Μην κρίνεις από τις μεγάλες πόλεις.Οι rednecks είναι περισσότεροι (αυτοί άλλωστε έβγαλαν τον Μπους 2 φορές πρόεδρο).Αμφιβάλλω αν οι περισσότεροι από αυτούς έχουν πάει σε μουσείο και δεν έννοώ την Graceland ή άλλο αξιοθέατο ανάλογης ιστορικής σημασίας.Ο χαρακτηρισμός "αμερικανάκι"=κορόιδο, από πού λες να βγαίνει...\nO Crow_of_Darkness έγραψε: στις 11:31, 21-05-06:\nΕίναι αλήθεια ότι μέχρι πρίν από αρκετά χρόνια η κατάσταση για τους μη λευκούς χριστιανούς, δεν ήταν και η καλύτερη δυνατή. Σήμερα όμως έχουμε 2006 και τα πράγματα έχουν βελτιωθεί γενικά. Οι μαύροι είναι ίσοι όπως όλοι οι άνθρωποι εκεί και αυτό με νόμο του κογκρέσου από τη δεκαετία του 60 (Νομίζω). Σίγουρα τα πράγματα δεν είναι τέλεια, αλλά πού στο κόσμο είναι? Το ότι κάποιος δεν έχει πάει σε μουσεία ή ότι δε ξέρει γεωγραφία, δε σημαίνει ο΄τι είναι και απολίτιστος ή κατωτέρας πνευματικής στάθμης. Οι ΗΠΑ, έχουν από τα μεγαλύτερα ποσοστά εγγραμάτων στο κόσμο - και δε νομίζω ότι το επίπεδο μιας χώρας κρίνεται από το αν είναι εγγράματοι ή όχι οι λαθρομετανάστες. Ακόμα τόσα και τόσα μεγάλα πανεπιστήμια, ασχολούνται με τις Θεωρητικές επιστήμες γενικότερα. Οι Λαθρομετανάστες, έχουν κατακλύσει τις ΗΠΑ, ιδιαίτερα στο Νότο. Τί περιμένεις, η κυβέρνησει να μεριμνήσει για αυτούς, παραμερίζοντας τους πολίτες της? Επίσης δε μου αρέσει ο χαρακτηρισμός σου για αυτούς που ψήφισαν Μπούς. Δηλαδή όποιος το ψήφισε, αυτόματα μπαίνει στη μαύρη λίστα και θεωρείται ''μαύρο πρόβατο και απολίτιστος''? Αυτοί που τον ψήφισαν, θεώρησαν ότι είναι η καλύτερη επιλογή για τη χώρα τους, δε μπορούμε να τους τσουβαλιάζουμε όλους σε μια κατηγορία. Όσο για τη μειοψηφία των φανατικών και ''τυφλών'' πολιτικά υπάρχουν παντού στο κόσμο. Εδώ στην Ελλάδα, έχουμε αρκετούς.\nH Κακή Επιρροή εχμ... είπε γεια ...κι έγραψε: στις 12:07, 21-05-06:\nέχω πάει για 15 μέρες Αμερική (ναι οκ δεν είναι και ο πλεόν καταλληλότερος χρόνος για να βγαλει κάποιος συμπερασματα) και έχω πάει για διακοπες... που συνήθως όταν πας για διακοπες βλεπεις μόνο τα καλα μιας χώρας.... δεδομένου ότι πας και στα τουριστικά μερη και όχι στις μαυρες συνοικίες....\nΚι όμως.... ο ρατσισμός ήταν διάχυτος... το διέκρινα παντού... με χάλασε...\nΜε χάλασε που νοίκιασα αυτοκίνητο και μέσα στις οδηγίες ήταν ότι να παρακάρω το αυτοκίνητο σε φωτεινά σημεία και όταν το ξεπαρκάρω να κοιτάω από κάτω για "περίεργα αντικέιμενα - κουτια - σακουλες"\nΜε χάλασε που οι αυτοκινητόδρομοι τους δεν ήταν καλύτεροι απ της Ελλάδας....\nΜε χάλασε που χαθήκαμε με το αμάξι και βρεθήκαμε σε μια συνοικια - γκετο μαύρων και φτωχων που δεν ειχαν στον ήλιο μοίρα και ζουσαν σε παράγκες....\nΌλα αυτα τα ειδα χωρις να προσπαθησω να δω τα "κακα" της χώρας... είπαμε, διακοπες ειχα παει, όχι απεσταλμενη του σωματίου κατά των ΗΠΑ\nΕχω επίσης φίλο αμερικανο... λατινοαμερικάνο που ζει στο Μαϊάμι...\nΠυκνά συχνά μιλάμε ώρες στο τηλέφωνο και φυσικά πολλές φορές συζητάμε και για κοινωνικοπολιτικες καταστασεις\nΟ λαός εκει ως επί το πλήστον δεν έχει ιδέα τι γίνεται παραεξω... η παραπληροφόριση σε ολο της το μεγαλείο.... οι απλοί άνθρωποι κατηγορουν την ίδια την αμερική καθώς και τα καμώματα της....\nεπιμένω... δεν είμαι κατα των επιτευγμάτων της... απλά δεν την θεωρώ και την καλύτερη....\nΔεν είναι η χωρα των ευκαιριων όπως πίστευαν στο παρελθόν οι μετανάστες που έπλυναν χιλιομετρα πιατα....\nΕίναι η χώρα του καπιταλισμού που ο πλούσιος γίνεται πλουσιοτερος και ο φτωχός φτωχότερος (πράγμα που καποιοι θεωρουν καλο... σεβαστόν!)\nΕίναι η χωρα που αν εχεις φραγγα θα σπουδασεις και θα γίνεις αστερι και μαματος και θα εχεις και μαμω τις ευκαιριες... αν δεν έχεις όμως.... η βάρκα βούλιαξε σε κάποιο χαμπουργκεράδικο να πλένεις πιάτα ή να ψήνεις μπιφτέκια και να περιμένεις το 5λεπτο διάλειμμα για να βγεις στην αυλή να ανάψεις τσιγάρο...\nόχι, δεν πιστεύω ότι είναι καλύτεροι από εμάς... ή απ τους άλλους...\nεχει τα θετικά της αλλα και τα αρνητικά της όπως κάθε άλλη χωρα\nO faithplus1 έγραψε: στις 13:02, 21-05-06:\nΑκόμα και στο 2006 ο μαύρος θεωρείται ένοχος μέχρι αποδείξεως του αντιθέτου.Τα γκέτο ζουν και βασιλεύουν και η συντριπτική πλειοψηφία στις φυλακές αποτελείται από μαύρους.Πολλά εκατομμύρια ισπανόφωνων στις νότιες πολιτείες είναι αμερικανοί πολίτες και όχι λαθρομετανάστες.Και στο κάτω κάτω οι ΗΠΑ φτιάχτηκαν από μετανάστες και στήριξαν την πρόοδό τους σ'αυτούς.Τώρα υπάρχει και η καινούρια μόδα με τους μουσουλμάνους, οι οποίοι μπήκαν όλοι στο ίδιο τσουβάλι και θεωρούνται ύποπτοι τρομοκρατίας.Φαντάζομαι δε θα είναι και πολύ ευχάριστο να κυκλοφορείς στο δρόμο και να σε κοιτάνε όλοι με μισό μάτι λες και έχεις κάνει κάτι.\nΣίγουρα υπάρχουν πολλά και καλά πανεπιστήμια που ασχολούνται με θεωρητικές επιστήμες, στα οποία φοιτούν και πολλοί μη αμερικανοί.Όταν λέμε θεωρητικές επιστήμες φαντάζομαι εννοούμε φιλοσοφία, πολιτικές επιστήμες, ευρωπαϊκές σπουδές και άλλα τέτοια.Εκτός από κάτι τύπου marketing και managment, δεν υπάρχει θεωρητική επιστήμη made in usa.\nΔε λέω ότι εμείς ή κανένας άλλος λαός είναι τέλειος.Οι ΗΠΑ είναι μια χώρα σαν όλες τις άλλες με τα συν και τα πλην της, όπως σωστά λέει η ΚΕ.Απλά είναι η μόνη χώρα που ισχυρίζεται ότι είναι καλυτεη από όλες τις άλλες και επιβάλλει το δικό της αίσθημα του δικαίου σε όλο τον πλανήτη.Δε μπορεί να λες ότι υπερασπίζεσαι τη δημοκρατία, τη δικαιοσύνη, τα ανθρώπινα δικαιώματα, όταν δεν τα σέβεσαι στην ίδια σου τη χώρα.Αν είσαι εντάξει πες "κόσμε, είμαι ο δυνατότερος και θα γίνεται ότι λέω εγώ".Έχει διαφορά το δυνατότερος από το καλύτερος.\nΣόρυ για το μεγαλούτσικο post (edit: τελικά δε βγήκε και πολύ μεγάλο, λάθος θα μου φάνηκε )\nΤελευταία επεξεργασία από το χρήστη faithplus1 : 21-05-06 στις 13:36.\nH tralala έγραψε: στις 13:32, 21-05-06:\nΜεταξύ αστείου και σοβαρού. Έχω μία φίλη πολύ μελαχρινή με έντονα χαρακτηριστικά, η οποία μέσω πρακτικής είχε ζήσει στην Τυνησία. Κάποια περίοδο, επισκέφτηκε την Αμερική (LA). Κάποια στιγμή, έρχονται δύο υπάλληλοι του αεροδρομίου και τη ρωτάνε αν μιλάει αραβικά (εντελώς άσχετο!) γιατί θέλανε να συνεννοηθούνε με κάποιον που δεν ήξερε άλλη γλώσσα και εκείνη τη στιγμή δεν είχαν άλλο τρόπο (μια εμμονή όμως, και έναν άλλο φίλο μου κάποτε τον είχαν ρωτήσει αν είναι άραβας επειδή είανι μελαχρινός). Αυτή για κακή της τύχη και σύμπτωση μιας και είχε μια ιδέα απαντάει "ναι, ξέρω τα βασικά μίας διαλέκτου". Και αφού όντως τους εξυπηρέτησε, την κρατήσανε άλλες 5-6 ώρες, έτσι απλά... για πλάκα... ρωτώντας την καταγωγή της, τι πηγαίνει να κάνει εκεί, από που έμαθε αραβικά, αν είχε στο παρελθόν σχέσεις με άλλες αραβικές χώρες, το θρήσκευμά της\nΟι μισοί αμερικάνοι δεν ξέρουν με ποιες χώρες συνορεύουν και συνήθως μαθαίνουν πού είναι μια χώρα στο χάρτη λίγο πριν αρχίσουν οι βομβαρδισμοί.Μην κρίνεις από τις μεγάλες πόλεις.Οι rednecks είναι περισσότεροι (αυτοί άλλωστε έβγαλαν τον Μπους 2 φορές πρόεδρο).\nΑυτό ξαναπές το! Φυσικά υπάρχουν και πολιτισμένοι άνθρωποι και τρομερά μυαλά και χιλιάδες ευκαιρίες, αλλά η ανίκητη βλακεία, η ξενοφοβία, ο ρατσισμός και η πλειοψηφία των rednecks δεν έιναι καθόλου προς υποτίμηση. Και όντως στις μεγάλες πόλεις η κατάσταση σώζεται, και πάλι όχι σε όλες. Στις μικρές βασιλέυει η παρακμή.\nΚαι όταν ακούς από ανθρώπους να λένε: Θεωρώ δολοφονική την πολιτική που ακολουθεί ο Μπους, αλλά δίνει καλές φοροαπαλλαγές για αυτό και τον ψηφίζω...Μάλλον πρέπει να ανησυχείς. Ίσως, λέω, ίσως τους θεωρώ χειρότερους και από αυτούς που απλά πιστεύουν ότι οι ΗΠΑ κάνουν ότι κάνουν στο όνομα της ελευθερίας και της μακροημέρευσης αυτής.\n(Όχι εντελώς) Άσχετο: Εσύ Μισέλ σε ποιες περιοχές έχεις ζήσει?\nΠαροιμίες και ιδιωματικές εκφράσεις, διαφόρων πολιτισμών - Από Isiliel\nΤο θέμα έχει λάβει 18 απαντήσεις και βρίσκεται στην κατηγορία Γλώσσα.\nΤο τελευταίο του μήνυμα δημοσιεύτηκε 23-08-13 στις 21:51.


ΑΠΟΤΕΛΕΣΜΑΤΑ 16ης ΑΓΩΝΙΣΤΙΚΗΣ ΣΤΗΝ Α1 ΚΑΤΗΓΟΡΙΑ WATER POLO ΤΩΝ ΑΝΔΡΩΝ – Axon-Swim.gr\nΔημήτρης Δεβές 12 Μαρτίου 2011\nΝΕ ΠΑΤΡΩΝ ? ΝΟ ΛΑΡΙΣΑΣ 6-10\nΗ Λάρισα έπειτα από εφτά συνεχόμενες ήττες και μετά από δύο σχεδόν μήνες γεύτηκε τη χαρά μιας νίκης, κερδίζοντας εκτός έδρας τη ουραγό ΝΕ Πατρών με 10-6 για την 16η αγωνιστική του πρωταθλήματος υδατοσφαίρισης της Α1 ανδρών.\nΜία νίκη που ήταν υποχρεωτική για την ομάδα της Θεσσαλίας απέναντι στην πιο ανίσχυρη ομάδα του πρωταθλήματος, στην προσπάθεια που κάνει για να μείνει στην καητηγορία.\nΑυτή ήταν η τρίτη μόλις νίκη για τη Λάρισα στο πρωτάθλημα, οι οποίες είναι όλες επί των ομάδων της Πάτρας, Για την 5η αγωνιστική είχε κερδίσει στην έδρα της τη ΝΕΠ 13-7 στο αντίστοιχο παιχνίδι του πρώτου γύρου και στις 15 Ιανουαρίου για την 8η αγωνιστική είχε καταβάλει, πάλι στην έδρα της, τον ΝΟ Πατρών με 10-8.\nΗ ΝΕ Πατρών που αγωνίζεται όλη τη χρονιά με την εφηβική ομάδα της πάλεψε το παιχνίδι για δύο οκτάλεπτα κόντρα στη Λάρισα, αλλά στο τέλος δεν απέφυγε μια ακόμα ήττα.\nΓια μια ακόμα φορά πρώτος της σκόρερ ήταν ο 20χρονος Μιχάλης Δανουρδής με τρία γκολ, φθάνοντας τα 24 στο πρωτάθλημα, ενώ για τη Λάρισα ο Μίμης Αληχανίδης με τα πέντε σημερινά γκολ ανέβηκε συνολικά στα 2, αντίστοιχα.\nΤα οκτάλεπτα: 203, 1-1, 1-3, 2-3.\nΝΕΠ (Τζόρτζεβιτς): Δανουρδής 3, Λαμπάτος 2, Καλούδης 1.\nΛάρισα (Σακαλής): Αληχανίδης 5, Γκρεμήλας 2, Παππάς 1, Σουράνι 1, Κώστας Λύκαρης 1.\nΠΑΟΚ ? ΠΑΝΙΩΝΙΟΣ 9-12\nΟ Πανιώνιος για τρία οκτάλεπτα τα είχε βρει σκούρα από τον ΠΑΟΚ, αλλά στο τέλος είχε τις λύσεις και απέδρασε από το Ποσειδώνιο με μια σημαντική νίκη με 12-9 σε αγώνα για την 16η αγωνιστική του πρωταθλήματος υδατοσφαίρισης της Α1 ανδρών.\nΟ ΠΑΟΚ για άλλη μια φορά έδειξε ότι στην έδρα του είναι σκληρό καρύδι για κάθε αντίπαλο. Το παιχνίδι είχε συνεχείς διακυμάνσεις στο σκορ (1-2, 3-2, 4-3, 4-5) στα δύο πρώτα οκτάλετπα.\nΟι φιλοξενούμενοι με γκολ των Κοκκινάκη και Καπότση ξέφυγαν 7-5 στην αρχή της γ’ περιόδου, όμως ο ο ΠΑΟΚ ισοφάρισε άμεσα με τους Βογιατζόγλου και Χρυσοπάθη, ενώ ισόπαλο έληξε το τρίτο οκτάλεπτο (8-8).\nΟ Πανιώνιος μπροστά στην απειλή να αφήσει βαθμό ή βαθμούς στη Θεσσαλονίκη στην τέταρτη περίοδο βελτίωσε την αμυντική του λειτουργία και το γκολ των Παπαδόγκωνα (6:20) και Κοκκινάκη (5:23), του έδωσαν σημαντική προιβάδισμα 11-9 για τη νίκη. Ο αρχηγός του Πανιώνιου Γιάννης Θωμάκος διαμόρφωσε το τελικό 12-9, δέκα δευτερόλεπτα πριν από το τέλος, πετυχαίνοντας το 12ο φετινό του γκολ, φθάνοντας παράλληλα στα 856 στην πολύ σημαντική καριέρα του στην Α1.\nΟ Γιάννης Θωμάκος απέχει πλέον μόλις έξι γκολ από τον Χανιώτη Μανούσο Βιζυράκη, που με 862 είναι στην τέταρτη θέση των κορυφαίων σκόρερ όλων των εποχών στην Α1 ανδρών.\nΤα οκτάλεπτα: 3-3, 1-2, 5-4, 0-3.\nΠΑΝΑΘΗΝΑΪΚΟΣ ? ΝΟ ΠΑΤΡΩΝ 14-6\nΆκοπα ο Παναθηναϊκός πέρασε το εμπόδιο του ΝΟ Πατρών στο κλειστό κολυμβητήριο του ΟΑΚΑ, κερδίζοντας με 14-6 στο πλαίσιο της 16ης αγωνιστικής του πρωταθλήματος υδατοσφαίρισης της Α1 ανδρών.\nΟι «πράσινοι» πήραν από το πρώτο οκτάλεπτο τα ηνία του αγώνα και χωρίς να κινδυνεύσουν σε κανένα σημείο έφτασαν εύκολα στη νίκη και πλέον στρέφουν την προσοχή τους, με την επανέναρξη του πρωταθλήματος στις 2 Απριλίου, στο εκτός έδρας ντέρμπι με τον Ολυμπιακό.\nΠαναθηναϊκός (Κουντουδιός): Γιώργος Αφρουδάκης 3, Φαναριώτογλου 2, Τσόκας 2, Δερμιτζάκης, 2 Στελλάτος 2, Δραγώνας 1, Ζάχος Αφρουδάκης 1, Σάριτς 1.\nΝΟΠ (Λυκούδης): Αναστασιάδης 2, Φρανίτσεβιτς 1, Μπουρνάζος 1, Κανελλόπουλος 1, Λυκοθανάσης 1.\nΕΘΝΙΚΟΣ ? ΝΟ ΒΟΥΛΙΑΓΜΕΝΗΣ 4-15\nΗ Βουλιαγμένη βρίσκεται σε πολύ κατάσταση και το έδειξε και στο «Παπαστράτειο», επικρατώντας του Εθνικού με 15-4 για τη 16η αγωνιστική του πρωταθλήματος υδατοσφαίρισης της Α1 ανδρών.\nΕίναι χαρακτηριστικό ότι η Βουλιαγμένη πήρε γκολ από γκολ από οκτώ συνολικά παίκτες της και έφτασε με εντυπωσιακό τρόπο στη 12η συνεχόμενη νίκη της στο πρωτάθλημα.\nΟ Εθνικός με τη συγκομιδή των 19 βαθμών, ουσιαστικά δεν έχει κάποιο βαθμολογικό ενδιαφέρον στο πρωτάθλημα, πέρα από το κυνήγι του Παλαιού Φαλήρου για την 7η θέση της κατάταξης.\nΤα οκτάλεπτα: 1-5, 1-4, 0-3, 2-3.\nΕθνικός (Μαυρωτάς): Κατρουζανάκης 2, Καψοκόλης 1, Αλεβίζος 1.\nΒουλιαγμένη (Λοράντος): Κουρλιάφτης 3, Κουλιεράκης 2, Βουλγαράκης 2, Καρούντζος 2, Γκακ 2, Βλαχόπουλος 2, Βελώνιας 1 Ελμισιάν 1.\nΠΑΛΑΙΟ ΦΑΛΗΡΟ ? ΝΟ ΧΙΟΥ 1-10\nΜε αμυντική λειτουργία για σεμινάριο η Χίος κέρδισε στο Τροκαντερό το Παλαιό Φάληρο με 10-1 για τη 16η αγωνιστική στο πρωτάθλημα υδατοσφαίρισης της Α1 ανδρών.\nΜε αυτή το τρίποντο η νησιωτική ομάδα πήρε διαφορά εφτά βαθμών από τον ΠΑΟΚ και ουσιαστικά καπάρωσε την 5η θέση που δίνει και το τελευταίο ευρωπαϊκό εισιτήριο για το «Λεν Τρόφι» της ερχόμενης περιόδου.\nΤο Παλαιό Φάληρο ήταν απογοητευτικό, σκόραρε μια φορά στο πρώτο οκτάλεπτο με τον Κινέζο Λι Γιουν Λι, έχοντας συνολικά 22 σουτ.\nΤα οκτάλεπτα: 1-4, 0-0, 0-1, 0-5.\nΠ. Φάληρο (Βλάχος): Γιουν Λι 1.\nΧίος (Ρούπακας): Χατζηκυριακάκης 2, Κότεριλ 2, Γαβαλάς 2, Κόχειλας 1, Ποντικέας 1, Σάντα 1, Γιώργος Φουντούλης 1.\nΝΟ ΚΑΛΑΜΑΚΙΟΥ ? ΟΛΥΜΠΙΑΚΟΣ 2-20\nΜε όλους τους παίκτες να σκοράρουν, εκτός από τον τερματοφύλακα Χρήστο Φλώρο, ο Ολυμπιακός πέρασε με το εντυπωσιακό 20-2 από την έδρα του Καλαμακίου για τη 16η αγωνιστική του πρωταθλήματος υδατοσφαίρισης της Α1 ανδρών.\nΠαράλληλα οι πρωταθλητές με τη διαφορά των 18 γκολ πέτυχαν την πιο ευρεία νίκη στο φετινό πρωτάθλημα. Μέχρι σήμερα είχαμε δύο νίκες με διαφορά 16 γκολ, με τη Χίο να κερδίζει τη ΝΕΠ με 20-4 (7η αγωνιστική) και τον Ολυμπιακό τον ΝΟΠ με 19-3 (12η αγωνιστική).\n«Ηταν μία καλή ευκαιρία να δοκιμάσουμε σε επίσημο παιχνίδι διάφορα νέα συστήματα που δουλεύουμε στις προπονήσεις» τόνισε ο Βαγγέλης Δελακάς, ενώ ο Αργύρης Θεοδωρόπουλος τόνισε: «Από τη στιγμή που έχουμε μείνει πίσω στις προπονήσεις σε κάθε παιχνίδι παίζουμε με το 100 τοις 100 των δυνατοτήτων μας ώστε να είμαστε έτοιμοι στους αγώνες που θα κριθούν οι τίτλοι».\nΤα οκτάλεπτα: 1-7, 1-3, 0-4, 0-6.\nΚαλαμάκι (Βάσσος): Κοκκάλας 1, Κουτσογιάνης 1.\nΟλυμπιακός (Πάτερος): Μπλάνης 3, Κομάντινα 3, Γιάννης Φουντούλης 3, Δελακάς 2, Χρήστος Αφρουδάκης 2, Κολόμβος 2, Μυλωνάκης 1, Κόχειλας 1, Θεοδωρόπουλος 1, Σχίζας 1, Ντόσκας 1.\nΣΥΛΛΟΓΗ ΕΜΠΕΙΡΙΩΝ ΓΙΑ ΜΠΑΝΟΥΣΗ ΚΑΙ ΚΑΤΣΟΥΛΗ →\n← ΔΥΟ ΠΡΩΤΕΣ ΘΕΣΕΙΣ Η ΔΡΑΚΟΥ ΣΤΗ ΜΑΔΡΙΤΗ


"Μπλέκουν" ΠΑΟΚ με Σπόραρ οι Πορτογάλοι (vid) - ΠΑΟΚ\nΔοκιμαστικό μέτρο για τα ισπανικά γήπεδα\n«Οι προπονήσεις θα διεξάγονται κατά προτίμηση χωρίς κοινό ή διαφορετικά, με τα προκαθορισμένα όρια προσέλευσης», τονίζεται σε σχετική ανακοίνωση του αρμόδιου Υπουργείου. Αυτά τα μέτρα, θα τεθούν σε ισχύ από τις 13 Αυγούστου, όταν ξαναρχίσει η La Liga, έως τις 29 Αυγούστου, οπότε και ενδέχεται να αναθεωρηθούν.\nΑπό τον Καμαρά, στον Ολιβέιρα\nΟ Νέλσον Ολιβέιρα σημείωσε ένα γκολ, που ίσως ν’ αποδειχθεί καθοριστικό στην εξέλιξη της ευρωπαϊκής συνέχειας του ΠΑΟΚ. Ο Πορτογάλος στράικερ, πραγματοποίησε το ντεμπούτο του με την ασπρόμαυρη φανέλα κι έγινε ο 10ος παίκτης που καταφέρνει κάτι τέτοιο. Να σκοράρει δηλαδή στο ντεμπούτο του. Όχι διαχρονικά αλλά επί εποχής Σαββίδη.\nΑμέσως πριν από αυτόν, ανάλογη επίδοση είχε σημειώσει ο Ράχμαν Μπάμπα, όταν σκόραρε εναντίον της Λαμίας, στην ευρεία νίκη του ΠΑΟΚ, στην πρώτη του εμφάνιση με τη φανέλα του Δικεφάλου.\nΟ πρώτος στη σχετική λίστα είναι ο Αμπντούλ Ραζάγκουι Καμαρά. Ο εξτρέμ από τη Γουινέα έκανε ντεμπούτο με τη φανέλα του Δικεφάλου, στο μεγάλο ντέρμπι εναντίον του Άρη (2-2) στο «Κλ. Βικελίδης», στις 3 Φεβρουαρίου του 2013, σκοράροντας ένα εκπληκτικό γκολ, δίνοντας προσωρινά το προβάδισμα στον ΠΑΟΚ με 1-2.\nΤην ίδια χρονιά, μόλις ένα μήνα αργότερα, ένας παίκτης, που αγαπήθηκε ιδιαίτερα από τον ασπρόμαυρο κόσμο, ο Ζβόνιμιρ Βούκιτς, έπραξε κάτι ανάλογο. Ο Βούκιτς, πέρασε ως αλλαγή στην αναμέτρηση με τον Πανιώνιο με το σκορ στο 2-2. Ο Κατσουράνης έκανε το 3-2 κι ο Σέρβος στις καθυστερήσεις του αγώνα με ωραίο τσίμπημα νίκησε τον Γιαννακόπουλο για το τελικό 4-2.\nΈνα χρόνο αργότερα, ντεμπούτο με την ασπρόμαυρη φανέλα έκανε ο Ντάνι Χούσεν. Ο Ολλανδός μπήκε στον αγωνιστικό χώρο, λίγο πριν το τέλος της αναμέτρησης με τον ΟΦΗ και με το σκορ στο 3-0 και στο 80′ εκμεταλλεύθηκε ένα λάθος των αμυντικών του ΟΦΗ, και με ατομική ενέργεια «έγραψε» το 4-0. Αυτό μάλιστα ήταν το πρώτο και το τελευταίο τέρμα του με την ασπρόμαυρη φανέλα. Ντεμπούτο ωστόσο στο παιχνίδι αυτό είχε κάνει κι ο Μπίπμρας Νάτχο. Ο Ισραηλινός μέσος συνεργάστηκε άψογα με τον Αθανασιάδη, πάτησε περιοχή και πλάσαρε στην απέναντι γωνία για το 3-0.\nΤο καλοκαίρι του 2016 ο ΠΑΟΚ αντιμετώπισε στην Ολλανδία τον Άγιαξ στην αγαπημένη καλοκαιρινή συνήθεια των δύο μονομάχων. Πρεμιέρα για τον ΠΑΟΚ έκανε ο Αγκολέζος, Τζάλμα Κάμπος, που είχε δείξει εξαιρετικά δείγματα γραφής στα φιλικά. Στο 26′ ο Αθανασιάδης έβγαλε πολύ ωραία μπαλιά στον Τζάλμα Κάμπος. Ο Σίλεσεν έκανε το λάθος να βγει απ’ την εστία του και ο Τζάλμα από πολύ πλάγια θέση, πλάσαρε ιδανικά και έκανε το 1-0 για τον Δικέφαλο.\nΤον Φεβρουάριο του 2017, έκανε ντεμπούτο ένας παίκτης, που έμελλε να συζητιέται στον ΠΑΟΚ, ακόμη και δύο χρόνια μετά την αποχώρησή του. Ο λόγος για τον Αλεξάντερ, Πρίγιοβιτς. Ο Σέρβος επιθετικός έκανε το ντεμπούτο του στον αγώνα κυπέλλου, με τον Παναιτωλικός, όταν πέρασε στον αγωνιστικό χώρο ως αλλαγή στο 65′. 13 λεπτά μετά άνοιξε λογαριασμό με τον Δικέφαλο όταν ευστόχησε από τα 11 βήματα. Μόλις 4 ημέρες ένας ακόμη παίκτης, που έγραψε ιστορία με τον ΠΑΟΚ, ο Πέδρο Ενρίκε, βρήκε δίχτυα στην πρεμιέρα του. Θύμα του ήταν ο Αστέρας Τρίπολης. Ο Βραζιλιάνος εξτρέμ αποκτήθηκε από τη γαλλική Ρεν και στο ντεμπούτο του έδειξε αμέσως τα διαπιστευτήρια του. Ο Ενρίκε, ενώ το σκορ βρισκόταν στο 2-2, στο 84′ σκοράρει και χαρίζει το τρίποντο στον Δικέφαλο. Μάλιστα το 2-1 είχε διαμορφωθεί από τον Πρίγιοβιτς.\nΈβδομος στη σχετική λίστα ήταν ο Γιόσιπ Μίσιτς. Ο Κροάτης μέσος ξεκίνησε ιδανικά στον ΠΑΟΚ, όντας δανεικός για 1μιση χρόνο από την Σπόρτινγκ Λισαβόνας. Στον επαναληπτικό αγώνα με την Παναχαϊκή, ο Μίσιτς διαμόρφωσε το τελικό 5-0 με ένα εξαιρετικό σουτ, με εξωτερικό φάλτσο από απόσταση.\nΦτάνουμε στην αρχή της περσινής σεζόν. Η πώληση του Πέλκα την ύστατη στιγμή των μεταγραφών στη Φενέρμπαχτσέ, έφερε στη Θεσσαλονίκη τον Τόμας Μουργκ, άλλοτε συμπαίκτη του Στέφαν Σβααμπ στη Ραπίντ Βιέννης. Στην αναμέτρηση κόντρα στην ΑΕΚ για την κανονική διάρκεια του πρωταθλήματος ο Αυστριακός μπήκε στα τελευταία λεπτά της αναμέτρησης με το σκορ στο 1-0 υπέρ της ένωσης. Στο 88′ ο Μπίσεσβαρ βγάζει ωραία σέντρα απ’ τα αριστερά, η μπάλα κάπως φθάνει στο Μουργκ, ο οποίος τη στέλνει στα δίχτυα διαμορφώνοντας έτσι το τελικό 1-1.


Pantheon espresso bar – Arche\nΤο Πανθεον Espresso Bar είναι από τα κεντρικότερα και παλιότερα καφέ της πόλεως του Πύργου.\nΣτόχος ήταν να αποκαλυφθεί το εσωτερικό προς το πεζόδρομο, έτσι ώστε ο εσωτερικός διάκοσμος να εξωτερικευθεί οπτικά με τρόπο εμφατικό και να καθορίσει το καφέ ως ορόσημο της περιοχής καθώς και να δημιουργήσει ένα συνεχές εσωτερικού – εξωτερικου.\nΔημιουργήσουμε ένα εσωτερικό «δέρμα» σχεδόν σε όλα τα επιμέρους στοιχεία (τοίχοι, μπάρα, κάβα, φώτα) με οικεία υλικά (συμήδας, μαύρη λαμαρίνα, και γρανίτη) επεξεργασμένα με έναν εντελώς νέο τρόπο και πλαίσιο αξιοποιώντας σύγχρονες τεχνικές σχεδίασης (scripting) και κατασκευής (rapid prototyping, CNC plasma cutter).\nΤο πρωταγωνιστικό κομμάτι του σχεδιασμού το οποίο αποτελεί και το στοιχείο ταυτότητας του καφέ είναι μια συνεχή, τρισδιάστατη, ξύλινη επιδερμίδα η οποία ντύνει όλη την ορατή από το πεζόδρομο και πλατεία πλευρά και αποτελεί και πλάτη της μπάρας. Σχεδιάστηκε ως ένα σταδιακά μεταβαλλόμενο (tween) μοτίβο τεθαλασμένων γραμμών. Κατασκευάστηκε με ειδικά κομμένα φύλλα συμήδας, χρωματισμένα σε απόχρωση δρυός τοποθετημένα σε κλίση μεταξύ τους 7 μοιρών δημιουργώντας αλλεπάλληλες συνεχεις σκοτίες στις οποίες ενσωματώθηκε έμμεσος ρυθμιζόμενος φωτισμός. Το αποτέλεσμα είναι διαφορετικό την ημέρα από το βράδυ.\nΗ μπάρα είναι διπλή τονίζοντας το διττό χαρακτήρα του (καφέ/ποτό) , αλλά και παρέχοντας αρκετό μήκος ανάπτυξης σκαμπό. Η μπάρα ντύθηκε με μάυρη λαμαρίνα με σχεδιασμένη από εμάς διατρηση σε Plasma CNC Cutter. Το μοτίβο της μπάρας είναι εμπνευσμένο από μοτίβα ανάπτυξης φύλλων. Το καπάκι της μπάρας κατασκευάστηκε από σουηδικό μασίφ ξύλο με τεχνητή παλαίωση.\nΓια την κάβα και το ντύσιμο του τοίχου χρησιμοποιήθηκε διάτρητο τουβλάκι γρανιτη το οποίο φωτίζεται εκ των έσω εντίνοντας το χαρακτηριστικό της διάτρησης και προσθέτοντας ατμόσφαιρα.


Η πρόταση του Ολυμπιακού για Πικέρες, ο όρος που... μπλοκάρει την Πενιαρόλ και το 70%-30% - Centra.gr\nΑρχική SUPER LEAGUE1 Η πρόταση του Ολυμπιακού για Πικέρες, ο όρος που… μπλοκάρει την Πενιαρόλ...\nΧοακίν Πικέρες Μορέιρα. Ουρουγουανός. Παίκτης της Πενιαρόλ του Μοντεβιδέο. Ξεκίνησε την καριέρα του στην Ντεφενσόρ, πήγε στην Ατλέτικο Ρίβερ Πλέιτ και κόστισε στη νυν ομάδα 300.000 δολάρια. Ακριβώς σε έναν μήνα 23 ετών (24/08/1998). Θηρίο κανονικό (1. 85 μ.). Διεθνής με όλες τις μικρές Εθνικής της Ουρουγουάης. Πρόσφατα κληθείς και στην Εθνική Ανδρών από τον Οσκαρ Ταμπάρες. Ηδη 107 επίσημες επαγγελματικές συμμετοχές, 3 γκολ και 19 ασίστ (οι 6 εκ των οποίων φέτος).\nΑυτός είναι ο βασικός υποψήφιος μεταγραφικός στόχος του Ολυμπιακού για το αριστερό άκρο της άμυνας. Ο παίκτης που οι Ερυθρόλευκοι έχουν αποφασίσει ότι θα αποτελέσει το ιδανικό συμπλήρωμα στον Ολεγκ Ρέαμπτσιουκ και πιστεύουν ακράδαντα πως η εξέλιξή του θα είναι ραγδαία. Και θα δικαιωθεί η επένδυση που έχουν αποφασίσει να κάνουν. Μια επένδυση, που σύμφωνα με πληροφορίες, αγγίζει τα 2 εκατ. ευρώ.\nΟι πληροφορίες που έχει συγκεντρώσει to10.gr αναφέρουν πως ο Ολυμπιακός έστειλε επίσημη πρόταση στην Πενιαρόλ για να αποκτήσει το σύνολο τον Πικέρες. Η πρόταση, όπως αναφέρουν πηγές από την Ουρουγουάη, φτάνει το 1.8 εκατ. ευρώ, χωρίς να είναι σαφές εάν σε αυτό το ποσό υπάρχουν μπόνους. Αυτό που σημειώνεται είναι πως οι Ερυθρόλευκοι εμφανίζονται θετικοί στο να αφήσουν ένα ποσοστό μεταπώλησης, όχι μεγαλύτερο του 10-15%.\nΤΟ 70%-30% ΥΠΕΡ ΤΗΣ ΡΙΒΕΡ ΚΑΙ Ο ΟΡΟΣ-ΦΩΤΙΑ\nΥπό φυσιολογικές συνθήκες η μεταγραφή του Πικέρες δεν θα ήταν εύκολο να πραγματοποιηθεί με αυτά τα δεδομένα. Ούτε τώρα είναι. Αλλά υπάρχει μια σημαντική λεπτομέρεια, που ενδέχεται να παίξει τον ρόλο της. Τα οικονομικά δικαιώματα για την πώληση του ποδοσφαιριστή, είναι 70-30 υπέρ της προηγούμενης ομάδας του: 70% έχει κρατήσει η Ρίβερ του Μοντεβιδέο και 30% η Πενιαρόλ, η οποία, ωστόσο, έχει τα αθλητικά του δικαιώματα.\nΣύμφωνα με πληροφορίες, πρόθεση της Πενιαρόλ είναι να κάνει παζάρι και να προσπαθήσει να βάλει κι άλλες ομάδες στο παιχνίδι της διεκδίκησης του Πικέρες. Ωστόσο, η Παλμέιρας δεν της… έκατσε, καθώς ανακοίνωσε χθες νέο αριστερό μπακ, τον Βραζιλιάνο Ζόρζε (πρώην της Μονακό), με συμβόλαιο έως το 2025. Ενώ η Ρίβερ Πλέιτ από την Αργεντινή, που τον θέλει επίσης, είναι σε πολύ κακή οικονομική κατάσταση και δεν μπορεί να πληρώσει. Τέλος, εκτός διεκδίκησης του παίκτη βγήκε και η ισπανική Κάντιθ.\nΗ Ρίβερ Πλέιρ από την Ουρουγουάη, η οποία όπως προαναφέραμε έχει λάβει μόλις 300.000 δολάρια για τον παίκτη, είναι ένα από τα μέρη που έχουν λάβει την πρόταση λόγω του ότι αποτελεί τον βασικό πωλητή των οικονομικών δικαιωμάτων, θέλει να γίνει η μεταγραφή, άμεσα. Μάλιστα, έχει ένα πολύ ισχυρό χαρτί στα χέρια της. Εάν η Πενιαρόλ αρνηθεί μια πρόταση στην οποία θα συμφωνήσει η κάτοχος το 70%, θα πρέπει να τις δώσει το ανάλογο ποσό. Στα 1.8 εκατ. ευρώ της πρότασης του Ολυμπιακού, λοιπόν, η Πενιαρόλ θα πρέπει να αποζημιώσει τη Ρίβερ με 1.26 εκατ. ευρώ, αγοράζοντας η ίδια το ποσοστό της. Κι αν το ποσό φαντάζει μικρό, για την ομάδα του Μαουρίτσιο Λαριέρ δεν είναι. Καθώς τα οικονομικά της είναι κάκιστα και δεν μπορεί να ανταποκριθεί.\nΟΙ ΕΞΕΛΙΞΕΙΣ ΚΑΙ ΠΟΙΟΣ ΖΗΤΗΣΕ… 1.000.000 €\nΕάν η Πενιαρόλ μπορούσε να αποκτήσει το 100% Πικέρες και είχε η ίδια τον πρώτο λόγο στο μέλλον του, τότε η τιμή θα ήταν τουλάχιστον διπλάσια. Και οι διαπραγματεύσεις πολύ πιο περίπλοκες. Χωρίς αυτό να σημαίνει ότι τώρα τα πράγματα είναι απλά. Ο Ολυμπιακός έχει κάνει την πρότασή του και επί της ουσίας τώρα ξεκινάει η ουσιαστική διαπραγμάτευση. Και με την Πενιαρόλ, αλλά και με τον παίκτη. Καθώς μέχρι προχθές η ομάδα από την Ουρουγουάη δεν δεχόταν οποιαδήποτε κουβέντα, λόγω των αγώνων με τη μισητή Νασιονάλ, για το Κόπα Σουνταμερικάνα. Τώρα η κουβέντα άνοιξε. Και οι εξελίξεις αναμένονται σύντομα.\nΑξίζει σε αυτό το σημείο να αναφέρουμε πως δεν προκύπτει ότι κάποιος ατζέντης ή εταιρεία έχει ποσοστό επί των δικαιωμάτων του παίκτη. Βεβαίως, όλο αυτό το διάστημα στην υπόθεση προσπάθησαν να εμπλακούν αρκετοί μάνατζερ. Μάλιστα, γνωστή εταιρεία εμφανίστηκε να ζητάει προμήθεια σχεδόν 1.000.000 για να διευκολύνει τη μεταγραφή! Ωστόσο, ο Ολυμπιακός δεν πέφτει σε παγίδες. Ξέρει τον σωστό δρόμο και αυτόν ακολουθεί. Αισιοδοξώντας πως ο Πικέρες θα έρθει στην Ελλάδα σύντομα. Αλλά έχοντας τη γνώση πως ειδικά στη Λατινική Αμερική, οι μεταγραφές δεν ολοκληρώνονται εάν δεν… παρουσιαστεί ο ποδοσφαιριστής.\nΠροηγούμενο άρθροΠαναχαϊκή: Στο «κόκκινο» η αγωνία – Καμία εξέλιξη ως τώρα!\nΕπόμενο άρθρο«Πιέζει για Ουάρντα η Γαλατασαράι»


Ανακύκλωση αυτοκινήτων: Πώς γίνεται και πόσο κοστίζει; - MediaTrends\nΑνακύκλωση αυτοκινήτων: Πώς γίνεται και πόσο κοστίζει;\nΕξοικονόμηση Ενέργειας, Τεχνολογία & Εξοικονόμηση Ενέργειας\nΑναρωτήθηκες ποτέ με ποιο τρόπο γίνεται η ανακύκλωση των αυτοκινήτων; Για τις αυτοκινητοβιομηχανίες, η ανακύκλωση είναι από τους πιο σημαντικούς τομείς. Όχι μόνο μπορούν να επαναχρησιμοποιήσουν εξαρτήματα για την κατασκευή νέων αλλά συμβάλλουν σημαντικά και στην προστασία του περιβάλλοντος.\nΗ αυτοκινητοβιομηχανία κατέχει ένα πολύ μεγάλο ποσοστό του συνολικό βιομηχανικού τζίρου ενώ μόνο στην Ευρωπαϊκή Ένωση, ανακυκλώνονται περισσότερα από 9 εκατομμύρια αυτοκίνητα ετησίως. Όλα αυτά τα οχήματα ανακυκλώνονται διότι έχουν φθάσει στη φάση του τέλους κύκλου ζωής τους και αποσύρονται από την κυκλοφορία. Σε αντίθετη περίπτωση θα αποτελούσαν μία σοβαρή πηγή αποβλήτων με σοβαρές ρυπαντικές επιπτώσεις προς το περιβάλλον.\nΓιατί να ανακυκλώσω το αυτοκίνητό μου;\nΗ ανακύκλωση συνεισφέρει σημαντικά στην προστασία του περιβάλλοντος, αφού τα ανακυκλώσιμα υλικά αξιοποιούνται με τέτοιο τρόπο ώστε να επαναχρησιμοποιηθούν για τη δημιουργία άλλων εξίσου χρήσιμων προϊόντων.\nΜε κάθε ανακύκλωση αυτοκινήτου, αποφεύγεται η μόλυνση του περιβάλλοντος με την απόρριψη περίπου 10 κιλών ορυκτέλαιου, 3 κιλών οξέων μπαταρίας, 7 κιλών μολύβδου, 40 κιλών εύφλεκτων ελαστικών, 1 κιλά αμιάντου αλλά και πολλών άλλων βλαβερών για τον άνθρωπο και το περιβάλλον ουσιών.\nΤι σημαίνει ανακύκλωση; Διαφέρει από την απόσυρση;\nΗ διαδικασία της απόσυρσης με λίγα λόγια έδινε στον κάτοχο του οχήματος κάποια οικονομικά πλεονεκτήματα, συνήθως κατά την αγορά νέου αυτοκινήτου. Το παλαιό αυτοκίνητο δηλαδή γίνεται ένα όχημα το οποίο ο ιδιοκτήτης αποφάσισε να μην το ξαναχρησιμοποιήσει και η Ευρωπαϊκή Ένωση το ορίζει ως επικίνδυνο απόβλητο και εστία περιβαλλοντικής μόλυνσης.\nΟπότε, έπειτα από την απόσυρση ή την οριστική διαγραφή του αυτοκινήτου, η ανακύκλωση είναι υποχρεωτική. Μπορεί να γίνει για όλα τα επιβατικά αυτοκίνητα και τα ελαφριά φορτηγά (δηλαδή φορτηγά με μικτό βάρος μικρότερο των 3.5 τόνων).\nΆρα απόσυρση χωρίς ανακύκλωση, δεν μπορεί να συμβεί. Παράλληλα με την απόσυρση, θα πρέπει να γίνει ταυτόχρονη παράδοση όλων των εγγράφων του αυτοκινήτου όπως άδεια κυκλοφορίας, βιβλίο μεταβολών κι άλλα.\nΠοια μέρη του αυτοκινήτου ανακυκλώνονται και πως χρησιμοποιούνται;\nΣχεδόν όλα τα μέρη του αυτοκινήτου σε όλα τα μοντέλα μπορούν να ανακυκλωθούν και να επαναχρησιμοποιηθούν, σε ποσοστό που ξεπερνά σε μερικές περιπτώσεις το 90%. Τα πιο περιζήτητα από αυτά είναι τα λάστιχα, τα τζάμια, οι μπαταρίες, τα σίδερα, οι τροχοί, τα κιβώτια ταχυτήτων, τσιμούχες, πατάκια, καθίσματα, φίλτρα λαδιού και ζώνες.\nΜε τις σημερινές τεχνολογίες ανακύκλωσης κάθε αυτοκίνητο παράγει περίπου 850 κιλά μετάλλου που μπορούν να επαναχρησιμοποιηθούν σαν πρώτη ύλη στην χαλυβουργία. Τα γυαλιά που περισυλλέγονται χρησιμοποιούνται για την κατασκευή κοσμημάτων, πορσελάνινα οικιακά είδη και πολλά άλλα. Ανακυκλώνοντας ένα τόνο γυαλιών, οι βιομηχανίες εξοικονομούν έως και 38 λίτρα λαδιού που θα χρησιμοποιούσαν για την κατασκευή νέου γυαλιού.\nΟι μπαταρίες χρησιμοποιούνται για την δημιουργία νέων μπαταριών ενώ όσο αφορά τα μέταλλα που αναφέραμε παραπάνω, είναι σχεδόν συμβατά με όλες τις μεταλλικές κατασκευές και πολλές χιλιάδες προϊόντα.\nΠριν την ανακύκλωση καλό θα ήταν να μην αφαιρέσεις σημαντικά ανταλλακτικά ή εξαρτήματα από το αυτοκίνητο, όπως για παράδειγμα τους τροχούς ή βασικά μηχανικά μέρη. Το κέντρο ανακύκλωσης που θα αναλάβει την οριστική διαγραφή του αυτοκινήτου, έχει το δικαίωμα να επιβάλλει χρεώσεις για την αποταξινόμησή του, σε περίπτωση που το όχημα δεν είναι ακέραιο ως προς τα εξαρτήματά του.\nΤι συμβαίνει στην Ελλάδα με την ανακύκλωση\nΚάθε χρόνο ανακυκλώνονται περίπου 0.6% έως 0.8% επί του συνολικού αριθμού σε κυκλοφορία αυτοκινήτων. Τα τελευταία χρόνια με την αύξηση του ορίου ζωής των αυτοκινήτων, που οφείλεται κυρίως στην αύξηση της ποιότητας τους, οδηγούμαστε σε ένα κοντινό μέλλον όπου ο αριθμός ανακυκλωθέντων οχημάτων, θα αυξηθεί σημαντικά.\nΣτα οχήματα που ανακυκλώνονται συμπεριλαμβάνονται τόσο τα εγκαταλελειμμένα που συλλέγει ο Δήμος και ο ΟΔΔΥ αλλά και αυτά που αποσύρει ο ίδιος ο ιδιοκτήτης. Την ανακύκλωση την αναλαμβάνουν τρίτες εταιρείες οι οποίες τεμαχίζουν και κονιορτοποιούν το μεγαλύτερο μέρος του αυτοκινήτου.\nΟ χάλυβας διαχωρίζεται από τα υπόλοιπα μέρη και οδηγείται στις χαλυβουργίες ενώ άλλα εξαρτήματα χρησιμοποιούνται για την κατασκευή διάφορων προϊόντων.\nΠόσο κοστίζει η ανακύκλωση αυτοκινήτων;\nΗ διαδικασία ανακύκλωσης δεν κοστίζει απολύτως τίποτα για τον ιδιοκτήτη. Συνήθως η εταιρεία που θα αναλάβει την ανακύκλωση του οχήματός σου, θα συλλέξει η ίδια το αυτοκίνητο με φορτηγό οδικής βοήθειας.\nΔεν παίζει ρόλο αν έχει λήξει η ασφάλεια του αυτοκινήτου ή το ΚΤΕΟ, αφού το αυτοκίνητο θα μεταφερθεί με γερανό στον τελικό του προορισμό. Για την ολοκλήρωση της διαδικασίας συνήθως απαιτούνται από 2 έως 4 εβδομάδες ενώ όταν συμβεί αυτό, η ίδια η εταιρεία σου παραδίδει το επίσημο Πιστοποιητικό Καταστροφής το οποίο πιστοποιεί ότι το όχημα έχει διαγραφεί από τα φορολογικά σας στοιχεία.\nΜπορώ να αποφύγω την ανακύκλωση παραδίδοντας τις πινακίδες στην εφορία;\nΜε λίγα λόγια όχι. Οι πινακίδες που παραδίδονται στην εφορία διατηρούνται για 2 χρόνια προτού καταστραφούν. Επιπλέον, το όχημα παραμένει στο όνομα του ιδιοκτήτη και το φορολογικό του μητρώο.\nΓια μία πλήρης διαγραφή από το όνομα του ιδιοκτήτη, θα πρέπει είτε να το μεταβιβάσεις είτε να το αποσύρεις εντελώς από την κυκλοφορία και να απευθυνθείς σε κάποιο κέντρο απόσυρσης.\nΑνακύκλωση αυτοκινήτωναπόσυρση αυτοκινήτωνΕλλάδα & ανακύκλωση\nΝέα ενεργειακή ετικέτα συσκευών — Όλα όσα πρέπει να γνωρίζεις


Έλεγχος ΚΤΕΟ: Μία τυπική, αλλά και απαραίτητη διαδικασία μέσα από την οποία πρέπει να περνάει κάθε αυτοκίνητο για λόγους ασφαλείας. Ενδεχομένως, πολλοί από εμάς να δυσφορούμε κάθε φορά που έρχεται η ώρα του – ο χρόνος όλων μας εξάλλου είναι πολύτιμος και μία επίσκεψη σε κάποιο ΚΤΕΟ απαιτεί λίγο από αυτόν. Η «δυσφορία» αυτή μάλιστα αποτυπώνεται και σε αριθμούς, καθώς 4 στα 10 Ι.Χ. εκτιμάται ότι παραμένουν ανέλεγκτα.\nΈλεγχος ΚΤΕΟ: Ποια είναι τα οφέλη του;\nΣε κάθε περίπτωση, εφόσον ο Έλεγχος ΚΤΕΟ πραγματοποιηθεί σωστά, μπορεί να αποβεί και ιδιαίτερα ωφέλιμος καθώς:\nΕπιβεβαιώνει ότι το αυτοκίνητό μας είναι αξιόπιστο για να φιλοξενήσει τις μετακινήσεις της οικογένειας και των αγαπημένων μας προσώπων\nΕντοπίζει μικρές ή μεγάλες βλάβες που μπορούν αν εξελιχθούν σε πονοκέφαλο για το όχημά μας\nΜας εξασφαλίζει στην περίπτωση ελέγχου της Τροχαίας\nΜας προστατεύει από τις ηλεκτρονικές διασταυρώσεις του Υπουργείου Υποδομών.\nΠότε περνάω έλεγχο ΚΤΕΟ και τι ισχύει με την κάρτα καυσαερίων;\nΣύμφωνα με το ισχύον καθεστώς, ο πρώτος έλεγχος ΚΤΕΟ του οχήματος πραγματοποιείται τέσσερα χρόνια μετά την πρώτη του κυκλοφορία. Μετά τον πρώτο έλεγχο, ο επανέλεγχος πραγματοποιείται μέσα στην επόμενη διετία.\nΕκτός από την υποχρέωση για τον έλεγχο ΚΤΕΟ, όλα τα οχήματα πρέπει να διαθέτουν και Κάρτα Ελέχου Καυσαερίων (ΚΕΚ). Η κάρτα αυτή εκδίδεται ένα χρόνο από την πρώτη μέρα κυκλοφορίας του οχήματος, ενώ η ανανέωσή της πραγματοποιείται υποχρεωτικά κάθε χρόνο. Σύμφωνα με το νόμο, το δελτίο τεχνικού ελέγχου από το ΚΤΕΟ προσφέρει κάλυψη και για την Κάρτα Καυσαερίων, με χρονική ισχύ ενός χρόνου. Μετά όμως από την παρέλευση του έτους, το όχημα υποχρεούται να εφοδιαστεί με ξεχωριστή κάρτα.\nΈλεγχος ΚΤΕΟ: Τι ισχύει με τα πρόστιμα\nΌσον αφορά τα πρόστιμα για παράλειψη ελέγχου ΚΤΕΟ, οι «καμπάνες» των ιδιοκτητών έρχονται μέσω Taxisnet και ξεκινούν από 150 ευρώ. Επίσης, επιβάλλεται και έξτρα πρόστιμο από 16 έως 65 ευρώ ανάλογα με το χρόνο καθυστέρησης του ελέγχου. Όσον αφορά την κυκλοφορία αυτοκινήτου χωρίς ισχύουσα κάρτα καυσαερίων, το αρχικό πρόστιμο της τροχαίας κυμαίνεται από 35 έως και 200 ευρώ. Το πρόστιμο διαφοροποιείται ανάλογα με τους εκπεμπόμενους ρύπους που θα βεβαιώσει το κινητό κλιμάκιο.\nΈλεγχος ΚΤΕΟ: Ποιες εργασίες περιλαμβάνει\nΣε κάθε περίπτωση ωστόσο, πρωταρχικό μέλημα των ελέγχων ΚΤΕΟ δεν είναι η τιμωρητική επιβολή προστίμων, αλλά η οδική ασφάλειά μας. Στις μέρες μας, η λειτουργία των ΚΤΕΟ έχει αναβαθμιστεί με εξειδικευμένους τεχνικούς και άρτιο εξοπλισμό. Οι έλεγχοι μας εξασφαλίζουν τόσο την ασφάλεια του οχήματός μας όσο και την δική μας. Μεταξύ άλλων περιλαμβάνουν:\n1. Επιτόπιο οπτικό έλεγχο\nΓια τον εντοπισμό τυχόν οξειδώσεων ή χτυπημάτων που ενδέχεται να επηρεάσουν αρνητικά την οδική ασφάλεια.\n2. Έλεγχο για φαρμακείο, τρίγωνο και πυροσβεστήρα\nΒεβαιωθείτε ότι τα διαθέτετε και ότι δεν έχουν λήξει.\n3. Έλεγχο ελαστικών\nΤα ελαστικά πρέπει να είναι ίδια ανά άξονα, στη σωστή πίεση και σε καλή κατάσταση.\n4. Έλεγχο κινητήρα\nΓια τυχόν διαρροές που ενδέχεται να επηρεάσουν τη λειτουργία του οχήματος.\n5. Μέτρηση καυσαερίων\nΠρόκειται για ένα από τα βασικά σημεία της διαδικασίας ελέγχου\n6. Έλεγχο φώτων\nΠραγματοποιείται και μέτρηση των φώτων διασταύρωσης και πορείας του.\n7. Ευθυγράμμιση, αμορτισέρ & φρένα\nΟ έλεγχος ΚΤΕΟ περιλαμβάνει τον έλεγχο εμπρός και πίσω άξονα, με ιδιαίτερη μέριμνα στο check της λειτουργίας του αμορτισέρ και των φρένων.\n8. Έλεγχο στο ανυψωτικό μηχάνημα\nΜε τη βοήθεια ειδικής ράμπας εντοπίζονται τυχόν προβλήματα στο σύστημα ανάρτηση, τα σωληνάκια φρένων, το δοχείο καυσίμου και το σύστημα εξάτμισης.\nΤί πρέπει να έχετε μαζί σας στον Έλεγχο ΚΤΕΟ\nΗ διαδικασία του τεχνικού ελέγχου αρχικά περιλαμβάνει την ταυτοποίηση των στοιχείων του ιδιοκτήτη και της άδειας κυκλοφορίας του οχήματος. Κατά την προσέλευση μας λοιπόν στο σημείο του ελέγχου πρέπει να έχουμε απαραίτητα μαζί μας:\nΔελτίο προηγούμενου τεχνικού ελέγχου (εφόσον υπάρχει)\nΕιδικά έγγραφα στην περίπτωση που το όχημά μας έχει μετασκευαστεί ή τροποποιηθεί\nΤρίγωνο ασφαλείας αυτοκινήτου\nΈλεγχος ΚΤΕΟ και έκδοση αποτελεσμάτων\nΚατά την διάρκεια της διαδικασίας, οι μετρήσεις που καταγράφονται, συγκεντρώνονται στο σύστημα ελέγχου του ΚΤΕΟ. Εν συνεχεία, αποστέλλονται online στο Υπουργείο Υποδομών. Όταν η διαδικασία ολοκληρωθεί, ο αρμόδιος τεχνικός ελεγκτής εκδίδει το Δελτίο Τεχνικού Ελέγχου (ΔΤΕ), αναλαμβάνοντας να σας ενημερώσει για την κατάσταση του οχήματός σας. Σε περίπτωση ωστόσο που τα αποτελέσματα του τεχνικού ελέγχου δεν είναι επιτυχή, τότε αναλαμβάνετε την αντιμετώπισή τους και προγραμματίζεται ραντεβού για επανέλεγχο του οχήματος με μικρότερο κόστος.


μυθιστορήματα Αρχεία - Thinkdrops\nHome / Tag Archives: μυθιστορήματα\nΟ Θανάσης Βεργής χάνει τη γη κάτω από τα πόδια του όταν, τον Μάιο του 1972, η δεκατριάχρονη κόρη του Δροσιά πνίγεται στο ορμητικό ποτάμι του χωριού τους. Το σώμα της δε θα βρεθεί, παρά μόνο τα παπούτσια και η ...\n“Η εκδίκηση των αγγέλων” της Λένας Μαντά\nΈνα εικοσάχρονο κορίτσι σωριάζεται νεκρό την ώρα που δουλεύει. Κανένας δεν μπορεί να βρει την αιτία. Ο Άρης, ο αγαπημένος της, απελπισμένος, υπόσχεται να ανακαλύψει ποιος ευθύνεται για τον θάνατό της. Δίπλα του στέκεται η μητέρα του, η Γαλάτεια, διάσημη ...\n“Δυο φιλιά για την Αμέλια” της Ρένας Ρώσση – Ζαΐρη\nΜια γυναίκα που λατρεύτηκε. Που έκανε όλη την Ελλάδα να την ερωτευτεί. Τη στιγμή που γεννήθηκε, ένας νάρκισσος ξεπρόβαλλε το κεφαλάκι του από το χώμα και τα αστέρια πήραν φωτιά. Δώρα μοναδικά της χάρισαν, τα βιολετιά της μάτια. Κι ένα ...\nΜια σκοτεινή ιστορία για την απληστία, τη διαφθορά και την ακόρεστη φιλοδοξία. Το House of Cards αποκαλύπτει ότι σε κάθε χώρα οι ίντριγκες και τα πάθη βασιλεύουν στους διαδρόμους της εξουσίας. «Τον Σέβονταν Όλοι Όσοι τον Γνώριζαν». Να μία ακόμη ...\nΜια εικοσαετία μετά την προσάρτηση της Θεσσαλίας στην Ελλάδα, οι αγρότες του θεσσαλικού κάμπου ζουν σαν δουλοπάροικοι. Την τυραννία των Τούρκων έχει διαδεχτεί η απληστία των Ελλήνων τσιφλικάδων, οι οποίοι ρουφούν όχι μόνο τον ιδρώτα αλλά και το αίμα των ...\nΤο Φεστιβάλ Εφηβικού Θεάτρου μπαίνει δυναμικά στην πέμπτη χρονιά του, δίνοντας τη δυνατότητα στους νέους να ξεκλειδώσουν το ταλέντο τους και να ανακαλύψουν τον εαυτό τους πάνω στη θεατρική σκηνή. Από τις 21 έως τις 24 Απριλίου, δέκα νέες ομάδες ...\n“Η άγνωστη δίπλα μου” της Μαρίας Κωνσταντούρου\n“Όσο μεγαλώνει η ηλικία, τόσο μικραίνουν τα όνειρα. Το σεντούκι του χρόνου στενεύει και δεν τα χωράει όλα μέσα”. Σοφά λόγια. Αληθινά. Όμως η Μελίνα ήταν νέα ακόμα και το δικό της το σεντούκι ξεχείλιζε από όνειρα. Για να τα ...\n“Το χνάρι που δεν έσβησε” της Νοέλ Μπαξέρ\nΈνα πληθωρικό πολυπρόσωπο μυθιστόρημα, γραμμένο με ψυχή και με την ιδιαίτερη χαρακτηριστική γραφή της Νοέλ Μπάξερ που, για μία ακόμη φορά, μπλέκοντας έξοχα τη μυθιστορία με την ελληνική ιστορία, ανιχνεύει τις μύχιες πτυχές της ανθρώπινης φύσης. Στην Πόλη που Κύλησε ...\nΠαρουσίαση: Μίστερ Μπούλντογκ


Του πάνε οι μονές χρονιές! | Onsports.gr\nhome ΜπάσκετFinal FourΤου πάνε οι μονές χρονιές! Κοινοποιήστε\nΤου πάνε οι μονές χρονιές!\tΣυντάκτης: Δημήτρης Ρήγας\nΔημοσίευση: Δευτέρα, 02 Μαίου 2011 13.49\nΓια τέταρτη διαδοχική μονή χρονιά (2005, 2007, 2009, 2011) θα βρεθεί ο Παναθηναϊκός σε Φάιναλ Φορ Ευρωλίγκας.\tΟι «πράσινοι» την τελευταία εξαετία έχουν φτάσει μέχρι το τέλος της κορυφαίας διασυλλογικής διοργάνωσης τρεις φορές και η φετινή τους παρουσία θα είναι η τέταρτη. Η ... συνήθεια αυτή ξεκίνησε το 2005 όταν οι παίκτες του «τριφυλλιού» πήραν την πρόκριση για το Final 4 που διεξήχθη στη Μόσχα. Στον ημιτελικό είχαν υποκύψει στην ανωτερότητα της Μακάμπι (91-82), όμως στον μικρό τελικό είχαν επικρατήσει επί της οικοδέσποινας ΤΣΣΚΑ (94-91) και είχαν κατακτήσει την τρίτη θέση.\nΤο 2006 ο Παναθηναϊκός έπεσε θύμα έκπληξης. Παρά το γεγονός ότι είχε το πλεονέκτημα έδρας στα προημιτελικά και προηγήθηκε με 1-0 κόντρα στην Ταού Κεράμικα (νυν Κάχα Λαμποράλ) του Βέλιμιρ Περάσοβιτς, δεν κατάφερε να προκριθεί στο Φάιναλ Φορ της Πράγας. Οι Βάσκοι αντέδρασαν νίκησαν δύο συνεχόμενες φορές και ταξίδεψαν εκείνοι στην πρωτεύουσα της Τσεχίας, χωρίς όμως να καταφέρουν να κατακτήσουν τον τίτλο.\nΜία σεζόν αργότερα (2007) ο άρδην αλλαγμένος Παναθηναϊκός φιλοξένησε στην έδρα του το Φάιναλ Φορ και μάλιστα κατέκτησε την κούπα. Εκείνη τη χρονιά είχαν φύγει από την ομάδα οι Βασίλης Σπανούλης (Χιούστον Ρόκετς), Γιάκα Λάκοβιτς (Μπαρτσελόνα), όμως είχαν αποκτηθεί οι Ραμούνας Σισκάουσκας, Σάνι Μπετσίροβιτς, Μίλος Βούγιανιτς, Τόνι Ντελκ και Ρομπέρτας Γιαβτόκας. Εκείνη τη χρονιά κατακτήθηκαν εκτός από την Ευρωλίγκα, τόσο το πρωτάθλημα, όσο και το κύπελλο Ελλάδος.\nΈπειτα από την κατάκτηση του τροπαίου το 2007 η διοίκηση των «πράσινων» αποφάσισε την επόμενη χρονιά (2008) να τους κάνει ακόμα πιο δυνατούς. Στο πλαίσιο αυτό μετακόμισαν στο «τριφύλλι» οι Σαρούνας Γιασικεβίτσιους, Βασίλης Σπανούλης, Άντρια Ζίζιτς, Κένεντι Ουίνστον και Στράτος Περπέρογλου. Παρ’ όλα αυτά η πορεία των πρωταθλητών σταμάτησε στο TOP 16. Στον όμιλο με την Παρτιζάν, την Εφές Πίλσεν και τη Σιένα, η ομάδα του «Ζοτς» έμεινε στην τρίτη θέση και είδε το Φάιναλ Φορ της Μαδρίτης από την τηλεόραση.\nΌμως ο Παναθηναϊκός επέστρεψε μία σεζόν μετά (2009). Χωρίς ιδιαίτερα προβλήματα έφτασε μέχρι το Φάιναλ Φορ του Βερολίνου (στα προημιτελικά απέκλεισε τη Σιένα με 3-1 νίκες) και εκεί νικώντας κατά σειρά τον Ολυμπιακό και την ΤΣΣΚΑ Μόσχας πρόσθεσε το πέμπτο αστέρι στη φανέλα του, η οποία πλέον μοιάζει με γαλαξίας.\nΠέρσι οι «πράσινοι» δεν έδειξαν τον πραγματικό τους εαυτό και αποκλείστηκαν στη φάση των «16». Το γκρουπ με τις Μπαρτσελόνα, Παρτιζάν και Μαρούσι αποδείχτηκε ανυπέρβλητο εμπόδιο για τους «πράσινους» αφού στους έξι αγώνες που έδωσαν υπέστησαν τέσσερις ήττες και σημείωσαν μόλις δύο νίκες .\nΦέτος όμως έκαναν αυτό που συνηθίζουν τις μονές χρονιές και θα δώσουν το «παρών» στο Φάιναλ Φορ που θα διεξαχθεί στη Βαρκελώνη (6-8/5).\tΚατηγορία: Final Four


Τα λαμπάκια που αψηφούν την κρίση\nΕφέτος έχω δαιμονισμένη όρεξη να γιορτάσω Χριστούγεννα, Πάσχα, Απόκριες, καλοκαίρι, γενέθλια, ονομαστικές εορτές, ασημένιες, χρυσές και αδαμάντινες επετείους, όλα μαζί! Και να στολίσω, εγώ που πάντα τα βαριόμουν αυτά, όχι ένα αλλά πολλά δέντρα: αληθινά και ψεύτικα, πλαστικά και μεταλλικά, ξύλινα και γυάλινα, οτιδήποτε. Θέλω εκατομμύρια φωτάκια στις γλάστρες στο μπαλκόνι μου. Θέλω ακόμη και εκείνους τους φωτεινούς ταράνδους που γυρίζουν μονότονα (σαν να έχουν πάθει λουμπάγκο) το κεφάλι τους αριστερά και δεξιά και τους Άγιους Βασίληδες από νέον που χαιρετάνε… τον πλάτανο πάνω από έλκηθρα και αερόστατα. Τέλος, θέλω, για πρώτη φορά στη ζωή μου, να βγω να πω τα κάλαντα αφιλοκερδώς, δωρεάν, «το αφεντικό τρελάθηκε», έτσι, για να τέρψω τις ψυχές των γειτόνων με την αγγελική φωνή μου… Ναι, ξέφυγα! Το κάνω όμως συνειδητά, από αντίδραση στην κατήφεια της καθημερινότητάς μου, για να δραπετεύσω για λίγο έστω από το γκρίζο και το δυσοίωνο. Πρόκειται για μια ανάγκη που έχουν και άλλοι συμπολίτες μου, αν κρίνω από το πόσο βιάστηκαν να στολίσουν εορταστικά τα μπαλκόνια τους, προτού καν μπει ο Δεκέμβριος. Υπό κανονικές συνθήκες θα έκανα λόγο για υπερβολές, τώρα όμως τα έχω και εγώ ανάγκη τα φωτάκια τα μικρά, τα εκατοντάδες, τα χιλιάδες, για να γεμίσουν χρώμα τις νύχτες μου. Ακόμη και εκείνα που παίζουν μουσική, τα κάλαντα ή το «Las divinas» από την «Πάττυ».\nΑγόρασα λοιπόν πολλές σειρές από φωτάκια και έστησα τη δική μου υπερπαραγωγή μέσα και έξω από το σπίτι μας· κάποτε κορόιδευα τον Αβραμόπουλο για το υπερμέγεθες δέντρο-φωτοκουρελού του Συντάγματος... Το οποίο σπίτι η θεία Ιουλία βάφτισε γκαλερί Λαφαγιέτ, επειδή της θύμιζε «εκείνα τα Χριστούγεννα στο Παρίσι, με τον θείο σας, που με πήγε στα φωταγωγημένα καταστήματα και μου αγόρασε αυτή την καρφίτσα. Και…». Και παρακάλα, θεία μου, να μην κόψουν και άλλο τη σύνταξή σου, όπως και να έχω και στο μέλλον δουλειά, γιατί στο τέλος μας βλέπω να «σκοτώνουμε» την καρφίτσα για να επιβιώσουμε. Στο μεταξύ, και επειδή η (άρτι αφιχθείσα στη γειτονιά μας) φτώχεια θέλει καλοπέραση, αφού ολοκληρώσαμε τον σημαιοστολισμό αποφασίσαμε να οργανώσουμε ρεβεγιόν για φίλους και γνωστούς. «Όχι ρεφενέ, όπως θα κάνουν οι περισσότεροι εφέτος. Αφού μπορούμε ακόμη, ας το κάνουμε όπως πρέπει» πρότεινε η εξαδέλφη μου και με βρήκε απολύτως σύμφωνο. Μπορεί εξάλλου να είναι η τελευταία χρονιά που έχουμε τη δυνατότητα να τραπεζώσουμε με δικά μας έξοδα τους φίλους μας. Εκτός αν πιστέψω τον Βενιζέλο, που βλέπει φως στο τούνελ από τον Μάρτιο. Το φως που λένε ότι μας υποδέχεται κατά τη μετάβασή μας σε μία άλλη, καλύτερη ζωή; Τέλος πάντων, εμείς εφέτος γιορτάζουμε συνειδητά και με πάθος. Με τη θεία να φτιάχνει τα θεϊκά μελομακάρονά της και τους λιγότερο θεϊκούς κουραμπιέδες της (έχω ένσταση στο βούτυρο που χρησιμοποιεί κάνοντας το σπίτι να μυρίζει σαν στάνη, αλλά πού να τολμήσω να την εκφράσω) και με την εξαδέλφη μου να επιμελείται το κυρίως μενού.\n«Τι λες για πουλάδα με τζίντζερ;». Για να είμαι ειλικρινής, η λέξη πουλάδα με τη λέξη τζίντζερ καμία σχέση, άλλες ήπειροι, άλλα ήθη, άλλα έθιμα… Ασύμβατα. «Αν το πω πουλάδα με πιπερόριζα; Το τζίντζερ στα ελληνικά το λένε πιπερόριζα». Γιατί πρέπει σώνει και καλά να έχει πουλάδα το τραπέζι; (με το τζίντζερ κανένα πρόβλημα). «Γιατί είναι και φτηνή και της μόδας· είδα συνταγές σε πολλά περιοδικά». Εμένα πάντως η πουλάδα μού μυρίζει. «Σου μυρίζουν οι πουλάδες, σου μυρίζουν οι κουραμπιέδες…». Καλά, φτιάξε ό,τι θέλεις. Είπαμε εφέτος να περάσουμε καλά, χωρίς διαφωνίες, μόνο με θετική διάθεση. «Λοιπόν, έχουμε και λέμε: για πρώτο πιάτο τάρτα με μίσο…». Μισό! «Όχι μισό, μίσο, ιαπωνική πάστα είναι, ούτε αυτή στοιχίζει πολύ». Εγώ λέω μισό, ελληνική λέξη είναι, μισό λεπτό: θα πρότεινα να πάμε σε πιο απλά πράγματα. Αν αρχίζεις να το παίζεις Φεράν Αντριά (της οικονομικής κρίσης) πολλοί θα είναι εκείνοι που θα μείνουν νηστικοί, ανάμεσά τους κι εγώ. Και είναι κρίμα, χρονιάρες μέρες. Τελικά, ύστερα από πολλές συζητήσεις καταλήξαμε σε ένα πιο ρεαλιστικό και «προσγειωμένο» μενού: για πρώτο σπανακόπιτα, για κυρίως χοιρινό μπούτι (χωρίς τζίντζερ), δύο σαλάτες, και για γλυκό ραβανί. Σεμνά, ταπεινά και ελληνικά. Και δώρα χειροποίητα, όπως σας έγραφα την περασμένη εβδομάδα. Το ζητούμενο, είπαμε, εφέτος δεν είναι η πολυτέλεια, είναι η χαρά. Που αν κάποιοι επιμένουν να μας τη στερήσουν, εμείς θα την κατακτήσουμε, με λίγα χρήματα, με ελάχιστα χρήματα…\nΌπως κι αν έχει, ως οικογένεια εργαζόμαστε σκληρά για την επίτευξη του στόχου μας: για το ρεβεγιόν στο οποίο θα μαζευτούμε οι φίλοι για να υποδεχτούμε τι; Πιθανώς μια χρονιά χειρότερη από αυτή που αφήνουμε πίσω μας. Αυτή η σκέψη περνά ξανά και ξανά από το μυαλό μου και με σπρώχνει προς τη μελαγχολία και τη θλίψη. Στιγμιαία. Γιατί αμέσως ανάβω τα φωτάκια μου, κάθομαι και τα χαζεύω σαν παιδί και ζεσταίνομαι, και χαίρομαι, και γλυκαίνομαι, και τους καλώ όλους να γιορτάσουν μαζί μου την ευτυχία μας που μπορούμε ακόμη να συγκεντρωνόμαστε γύρω από το ίδιο τραπέζι. Αυτό θα κάνουμε πάντα, όσες Μέρκελ και αν τραβάνε το τραπεζομάντιλο κάτω από τα πιάτα μας, χύνοντας την καυτή εορταστική σούπα μας. Εμείς πάντα θα τα ξαναγεμίζουμε, είτε με μπουγιαμπέσα, είτε με κατοχική νερόσουπα. Και θα την απολαμβάνουμε, ακόμη και αν χρειαστεί από ένα πιάτο να τραφούμε πολλοί. Θα τα καταφέρουμε εμείς!


GEWKWN: ΤΟ ΕΛΛΗΝΙΚΟ ΓΕΝΟΣ….. Αρ. 1 (από 3 ) - Triklopodia\nGEWKWN. ΑΡΘΡΟΓΡΑΦΟΙ. - 11 Σεπ 2019 - 19:20\nΑυτό το κείμενο θα σας προετοιμάσει για το κείμενο με Αρ.2 στο οποίο θα γίνει μια μεγάλη αποκάλυψη…..\nΟ Πλάτωνας, ο Ησίοδος, ο Πλούταρχος, ο Ισοκράτης, και άλλοι, κάνουν αναφορά στην ουράνια καταγωγή των Ελλήνων. Αυτό ενοχλούσε πολλούς, εχθρούς του Ελληνισμού, όμως παρ’ όλες τις προσπάθειες τους για να αφανίσουν τα κείμενα αυτά, αυτά διασώθηκαν για να μαρτυρούν την πορεία των Ελλήνων στο χώρο.\n«Είναι φυτά του ουρανού οι Έλληνες, και όχι της γης, γιατί στον ουρανό Βρίσκονται οι ρίζες τους…….» (Πλάτωνας Τίμαιος 23 d – e).\n«Σόλωνα… δεν ξέρετε επίσης ότι στη δική σας χώρα γεννήθηκε το πιο όμορφο, ευγενικό και ανθρώπινο γένος, από το οποίο κατάγεσαι και εσύ και όλοι οι συμπολίτες σου…»\nΟ Διογένης ο Λαέρτιος αναφέρει ότι: «Από τους Έλληνες ξεκίνησε το ανθρώπινο γένος».\nΗ εγκυρότερη όμως πηγή που δηλώνει την ουράνια καταγωγή των Ελλήνων είναι ο ίδιος ο ΧΡΙΣΤΟΣ.\nΣύμφωνα με τη μαρτυρία του καθηγητή Ε. Πρόκου, το 1974,20 ανακάλυψε χειρόγραφο Ευαγγέλιο, παλαιότερο αυτών που διασώθηκαν σαν κανονικών, στο οποίο ο Ιωάννης ο Ευαγγελιστής γράφει για την επίσκεψη των Ελλήνων στον Χριστό:\n«Ήρθε η ώρα για να δοξασθή ο γιος του ανθρώπου» (12-23) και συνεχίζει το κείμενο «Ελλάς γαρ μόνη ανθρωπογεννεί, φυτόν ουράνιον και βλάστημα θείον, ηκριβωμένον, λογισμόν αποτίκτουσα οικειούμενον επιστήμη» και επειδή η περικοπή αυτή ενοχλούσε τους μισέλληνες ιδρυτές του χριστιανισμού την αφαίρεσαν.\nΓάλλοι βιολόγοι αποφάνθηκαν ότι στο DNA (γενετική σύσταση) των Ελλήνων υπάρχουν κάποια χρωματοσώματα που τους καθιστούν διαφορετικούς . Επίσης σύμφωνα με έρευνα των Πανεπιστημίων του Στάνφορντ των ΗΠΑ και της Παβίας της Ιταλίας, το DNA των Ελλήνων καταδεικνύει πως σε ποσοστό 99,5% πρόκειται για καθαρά φυλή.\nGEWKWN :Από τον Γέροντα μου : η Ελλάδα είναι ουράνια γη. Είναι πραγματικό φως του Φωτός! Είναι Ελ! ….. Όταν θα καταλάβετε για το ποιες είναι οι ρίζες σας, τότε θα καταλάβετε και το ποιος είναι Ο ΧΡΙΣΤΟΣ για εσάς! ………Γεννηθήκατε ως θέλημα Θεού, ως πίστις! ……\nΌλοι οι αρχαίοι Ολύμπιοι τι ήταν; Έλληνες ή ξένοι; Ε, πως λοιπόν ο Χριστός θα ήταν ξένος; Είναι όμως και για όλον τον κόσμο, διότι έτσι θέλει Ο ΘΕΟΣ. Όμως, η χώρα σας παιδιά μου, είναι σωματίδιον Θεού και γεννά μόνον Έλ, δηλαδή Φως! …….Εκτός από τον Θεϊκό του θρόνο που είναι στον Ουρανό, έφτιαξε κάτω στην γη τον θρόνο του φωτός, που είναι η Ελλάδα, γι΄αυτό και την ονόμασε Έλ!\nΑυτό που σας έφερα ως παράδειγμα με τους 12 «θεούς» κατ΄εσάς, σοφούς κατ΄εμέ, το έκανα για να σας δείξω, ότι εσείς οι Έλληνες ήσασταν έτοιμοι στην πίστιν σας, για να δεχθείτε τον αληθινόν Θεόν. Ναι, Ο ΧΡΙΣΤΟΣ είναι Έλλην!!!\nΣας έχω πει τόσες φορές, ότι η Ελληνική γλώσσα είναι γλώσσα των Αγγέλων….


Τραχεία: Τρισδιάστατη εκτύπωση βιοαπορροφήσιμου stent αεραγωγού - tromaktiko\nΤραχεία: Τρισδιάστατη εκτύπωση βιοαπορροφήσιμου stent αεραγωγού\n6 Φεβρουαρίου 2021 00:33\nΟι χειρουργοί εισάγουν stent κατασκευασμένα από σιλικόνη ή μέταλλο για ιατρική χρήση ως τρόπο θεραπείας αυτών των ασθενών. Αν και φέρνουν γρήγορα ανακούφιση, τα εμφυτεύματα έχουν επίσης μειονεκτήματα: Τα μεταλλικά stent πρέπει να αφαιρεθούν χειρουργικά με κάποια προσπάθεια, κάτι που είναι επιβαρυντικό για τους ασθενείς, ενώ τα stent σιλικόνης μετακινούνται συχνά μακριά από το σημείο εισαγωγής. Ο λόγος είναι ότι τα εμφυτεύματα δεν είναι προσαρμοσμένα στην ανατομία του ασθενούς.\nΜια ερευνητική ομάδα της ETH στη Ζυρίχη, έχει πλέον αναπτύξει ένα stent αεραγωγών μαζί με ερευνητές από το Πανεπιστημιακό Νοσοκομείο της Ζυρίχης, το οποίο μπορεί να είναι προσαρμοσμένο για κάθε ασθενή, ενώ είναι βιοαπορροφήσιμο (δηλαδή, σταδιακά διαλύεται μετά την εμφύτευση). Αυτά τα stent κατασκευάζονται χρησιμοποιώντας μια διαδικασία εκτύπωσης 3D γνωστή ως ψηφιακή επεξεργασία φωτός (DLP) και ευαίσθητες στο φως ρητίνες ειδικά προσαρμοσμένες για το σκοπό αυτό.\nΠρώτον, οι ερευνητές δημιουργούν μια εικόνα τομογραφίας υπολογιστών ενός συγκεκριμένου τμήματος των αεραγωγών. Με βάση αυτό, αναπτύσσουν ένα ψηφιακό τρισδιάστατο μοντέλο του stent. Τα δεδομένα στη συνέχεια μεταφέρονται στον εκτυπωτή DLP, ο οποίος παράγει το προσαρμοσμένο στρώμα stent.\nΣτη διαδικασία του DLP, μια πλατφόρμα οικοδόμησης βυθίζεται σε μια δεξαμενή γεμάτη ρητίνη. Στη συνέχεια, η πλατφόρμα εκτίθεται σε υπεριώδες φως στις επιθυμητές θέσεις σύμφωνα με το ψηφιακό μοντέλο. Όπου το φως χτυπά τη ρητίνη, σκληραίνει. Η πλατφόρμα κατεβαίνει λίγο και το επόμενο στρώμα εκτίθεται στο φως. Με αυτόν τον τρόπο, το επιθυμητό αντικείμενο δημιουργείται στρώμα – στρώμα.\nΑναπτύχθηκε ειδική ρητίνη\nΜέχρι τώρα, η τεχνολογία DLP μπορούσε να παράγει άκαμπτα και εύθραυστα αντικείμενα χρησιμοποιώντας βιοαποικοδομήσιμα υλικά. Οι ερευνητές του ETH, επομένως, ανέπτυξαν μια ειδική ρητίνη που γίνεται ελαστική μετά την έκθεση της στο φως.\nΑυτή η ρητίνη βασίζεται σε δύο διαφορετικά μακρομονομερή. Οι ιδιότητες του αντικειμένου που παράγονται μαζί του μπορούν να ελεγχθούν από το μήκος (μοριακό βάρος) των χρησιμοποιούμενων μακρομονομερών και από την αναλογία ανάμιξής τους, όπως δείχνουν οι ερευνητές στην τελευταία τους μελέτη στο Science Advances.\nΜόλις το υπεριώδες φως χτυπήσει τη ρητίνη, τα μονομερή συνδέονται μεταξύ τους και σχηματίζουν ένα δίκτυο πολυμερούς. Δεδομένου ότι η πρόσφατα ανεπτυγμένη ρητίνη είναι πολύ ιξώδης σε θερμοκρασία δωματίου, οι ερευνητές έπρεπε να την επεξεργαστούν σε θερμοκρασίες 70 έως 90 βαθμούς Κελσίου.


To φιλμ υπέρυθρης ΗP All Coated, είναι μοναδικό, χάρη στην πρωτοποριακή σχεδίαση και κατασκευή του.\nΕίναι το μοναδικό Heating Film Παγκοσμίως, με την συγκεκριμένη επίστρωση προστασίας που το καθιστά το ποιοτικότερο και ασφαλέστερο στην κατηγορία των Heating Films!\nΗ μοναδικότητα του HP All Coated φιλμ υπέρυθρης, οφείλεται:\nΗ ειδική επίστρωση του HP All Coated φιλμ προσφέρει μεγαλύτερη ασφάλεια στο χρήστη χάρη στην υψηλή αντοχή του.\nβ) Στην εσωτερική σύνθεση του φιλμ. Το φιλμ HP έχει μεγαλύτερη επιφάνεια άνθρακα κατά 65%, συγκριτικά με τα συμβατικά φιλμ της αγοράς, γεγονός που σας εξασφαλίζει μεγαλύτερη οικονομία και αποτελεσματικότερη κατανομή της θερμότητας στο χώρο.\nΤο Φιλμ HP All Coated, εσωτερικά καλύπτεται κατά 98,5% από άνθρακα, συγκριτικά με τα συμβατικά φιλμ της αγοράς που καλύπτονται κατά 49% από άνθρακα. Έτσι διασφαλίζεται, άμεση και υψηλή απόδοση θέρμανσης, αποτελεσματικότερη κατανομή της θερμότητας στο χώρο σας, και εξοικονομείτε χρήματα και ενέργεια.\nΣημείωση: Το HEAT PLUS All Coated φιλμ, διατίθεται με το τετραγωνικό μέτρο, ανάλογα με τις ανάγκες του χώρου σας και προσδίδει θερμότητα από 220 έως 350 Watts σύμφωνα με τον τύπο του και το είδος κάλυψης του (μοκέτα, χαλί, πλωτό ξύλινο δάπεδο, πλακάκια, γρανίτες, μάρμαρα κ.α.).\nΤα Φιλμ Υπέρυθρης Θέρμανσης HEAT PLUS, τοποθετούνται με τους εξής παρακάτω τρόπους:\nΕνδοδαπέδια Υπέρυθρη Θέρμανση HEAT PLUS. Τοποθετείται σύμφωνα με τον τύπο του Φιλμ HEAT PLUS κάτω από ξύλινα δάπεδα, πλακίδια ειδικών προδιαγραφών, ενώ έχετε την δυνατότητα τοποθέτησης (τύπος HEAT PLUS All Coated Heating Film) κάτω από μοκέτες & χαλιά!\nΕπίτοιχη Υπέρυθρη Θέρμανση HEAT PLUS. Τοποθετείται στον τοίχο, πίσω από καθρέφτες, πίνακες ή πίσω από γυψοσανίδες.\nΠριν πραγματοποιηθεί η τοποθέτηση, προηγείται επίσκεψη στο χώρο σας από μηχανικό μας ή συνεργάτη για να γίνει η σχετική μελέτη. Στη συνέχεια, γίνεται αποστολή της προσφορά βάση των αναγκών του χώρου σας με γνώμονα την δυνατόν χαμηλότερη κατανάλωση και την υψηλή απόδοση θέρμανσης.\nΗ ρύθμιση της θερμοκρασίας γίνεται με τη χρήση ηλεκτρονικού θερμοστάτη (τύπος UTH ή SIEMENS).\nΚάντε click στο παρακάτω κουμπί να διαβάσετε συχνές ερωτήσεις και απαντήσεις που αφορούν την ενδοδαπέδια υπέρυθρη θέρμανση HEAT PLUS\nΓΙΑ ΤΗΝ ΕΓΚΑΤΑΣΤΑΣΗ ΤΗΣ ΕΝΔΟΔΑΠΕΔΙΑΣ ΘΕΡΜΑΝΣΗΣ ΗP ΑΠΑΙΤΕΙΤΑΙ ΜΟΝΩΣΗ ΚΑΤΩ ΑΠΟ ΤΟ FILM ΟΠΩΣ ΕΠΙΣΗΣ ΚΑΙ ΘΕΡΜΟΣΤΑΤΗΣ ΚΑΤΟΠΙΝ ΥΠΟΔΕΙΞΗΣ ΚΑΙ ΥΠΟΛΟΓΙΣΜΟΥ ΤΟΥ ΜΗΧΑΝΙΚΟΥ ΤΗΣ ΕΤΑΙΡΕΙΑΣ HEAT PLUS .Η ΤΙΜΗ ΠΟΥ ΑΝΑΓΡΑΦΕΤΑΙ ΣΤΟ ROYAL MARKET ΑΦΟΡΑ ΜΟΝΟ ΤΗΝ ΑΓΟΡΑ ΤΟΥ ΦΙΛΜ ΑΝΑ ΜΕΤΡΟ ΚΑΙ ΔΕΝ ΠΕΡΙΛΑΜΒΑΝΕΙ ΜΟΝΩΣΕΙΣ ΚΑΙ ΘΕΡΜΟΣΤΑΤΕΣ.


mutulu Shakur βιογραφία, τη ζωή, ενδιαφέροντα γεγονότα - Εγκληματίας, Οκτώβριος 2021\nσχέσεις δίδυμων με άλλα ζώδια\nκαρκίνο αστέρι ζώδιο καλύτερο ταίριασμα\nγυναικεία σκορπιός χαρακτηριστικά και προσωπικότητα\nτο καλύτερο ταίρι για μια γυναίκα Υδροχόο\nο Ταύρος είναι συμβατός με άλλα ζώδια\nMutulu Shakur Βιογραφία, Ζωή, Ενδιαφέροντα Γεγονότα - Οκτώβριος 2021\n8 Αυγούστου 1950\nMutulu Shakur γεννήθηκε στις 8 Αυγούστου 1950. Είναι ένας Αμερικανός ακτιβιστής. Είναι πρώην μέλος του Μαύρου Απελευθερωτικού Στρατού. Τρέχει επί του παρόντος μια εξήντα ετών ποινή μετά το 1981 Brinks θωρακισμένο ληστεία φορτηγών που άφησε τρία νεκρά άτομα, συμπεριλαμβανομένων δύο αστυνομικών. Είναι γνωστός ως ο πατριός του γνωστού αργά ράπερ Tupac Shakur. Αυτή τη στιγμή είναι 60 ετών.\nΠρόωρη ζωή, σταδιοδρομία και σύλληψη\nMutulu Shakur γεννήθηκε Ο στρατηγός Wayne Williams στις 8 Αυγούστου 1950, στη Βαλτιμόρη, Μέριλαντ, Ηνωμένες Πολιτείες. Είναι ο πατριός του τελευταίου Tupac Shakur που ήταν καλλιτέχνης ραπ. Το 1957, μαζί με τη μητέρα και την αδελφή του πήγαν στην Τζαμάικα, Κουίνς της Νέας Υόρκης. Αργότερα συμμετείχε στο Κίνημα Επαναστατικής Δράσης που τον έκανε πολιτικά ενεργό. Μετά από αυτό έγινε μέλος της Δημοκρατίας της Αφρικής. Το 1970 εργάστηκε στο το κοινοτικό πρόγραμμα Detox Detox το οποίο ήταν ένα πρόγραμμα που βοηθούσε τους τοξικομανείς να ανακάμψουν από τον εθισμό τους.\nΤο 1976, είχε άδεια και πιστοποιήθηκε για να είναι νόμιμη πρακτική o βελονισμός στην πολιτεία της Καλιφόρνιας. Έγινε αργότερα ο Βοηθός Διευθυντής του Κοινοτικού Προγράμματος Lincoln Detox, μια θέση που κατείχε μέχρι το 1978. Αργότερα έγινε ο ιδρυτής και διευθυντής του Συμβουλευτικού Συνδέσμου Μαύρου Βελονισμού της Βόρειας Αμερικής καθώς και του Ινστιτούτου Βελονισμού του Χάρλεμ. Στη συνέχεια ίδρυσε Τολμήστε 2 Αγώνας που ήταν μια οργάνωση με έδρα τη Νέα Υόρκη.\nΤο 1981, Mutulu Shakur ήταν ένα από τα έξι μέλη του Μαύρου Απελευθερωτικού Στρατού για να ληστέψει το τεθωρακισμένο αυτοκίνητο του Brink's αξίας 1,6 εκατομμυρίων δολαρίων σε μετρητά αφήνοντας τρία νεκρά άτομα, συμπεριλαμβανομένων δύο αστυνομικών της Νέας Υόρκης. Αυτός μαζί με την Marilyn Buck έγινε Rocketeer Influenced και Corrupt Οργανισμοί Act ’ s inductees. Το 1982, έγινε ένας από τους δέκα πιο επιζητούμενους φυγάδες του FBI.\nΤο 1986 συνελήφθη από το FBI στην Καλιφόρνια. Το 1987, μαζί με την Marilyn Buck, αντιμετώπισε δίκη. Το 1988, καταδικάστηκαν. Το 2016, του αρνούνται την απελευθέρωση. Σύμφωνα με την Επιτροπή Προέδρων των Ηνωμένων Πολιτειών, θα είναι επιλέξιμη για μια άλλη απαγόρευση πριν από το 2018 τελειώνει. Η ποινή του προβλέπεται να ολοκληρωθεί το 2024.\nMutulu Shakur έχει πέντε παιδιά, τέσσερα βιολογικά και ένα επιζώντα θετό τέκνο. Είναι ο Βαπτιστής του ραπ καλλιτέχνη Tupac Shakur. Είναι επί του παρόντος έξι ογδόντα ετών.


Κυβερνητικός εκπρόσωπος Κύπρου: Εισβολή οι τουρκικές δραστηριότητες | Έθνος\n| Πολιτική | 17.06.2019 14:26\n«Ακόμη και χωρίς γεώτρηση, η στάση της Τουρκίας συνιστά παραβίαση του διεθνούς δικαίου» είπε χαρακτηριστικά ο Πρόδρομος Προδρόμου\nΟ Κύπριος κυβερνητικός εκπρόσωπος, Πρόδρομος Προδρόμου, υπογράμμισε ότι η δραστηριότητα της Τουρκίας στην κυπριακή ΑΟΖ συνιστά «επίθεση εναντίον της Κυπριακής Δημοκρατίας», κάνοντας λόγο για «εισβολή στη θάλασσα».\n«Όλο το τελευταίο διάστημα υπάρχουν συνεχείς πληροφορίες, κάποτε αντικρουόμενες πληροφορίες. Υπάρχουν δηλώσεις Τούρκων αξιωματούχων. Τώρα, τις τελευταίες ημέρες, τις τελευταίες ώρες φαίνεται ότι υπάρχουν κάποιες πληροφορίες για μεταφορά κάποιων υλικών που είναι σαν να δείχνουν ότι γίνεται όντως γεώτρηση. Βεβαίως δεν είναι από εμάς που θα έχετε την επιβεβαίωση ή όχι. Δεν είμαστε σε θέση να μιλήσουμε έγκυρα γι’ αυτό το θέμα. Σημασία όμως έχει ότι η γεώτρηση η οποία έχει επίσημα ανακοινωθεί από την τουρκική κυβέρνηση είναι μια κλιμάκωση, ένα περαιτέρω βήμα σ’ αυτή την κατάφωρη παραβίαση που ζούμε εδώ και καιρό. Αλλά ακόμη και χωρίς γεώτρηση, η στάση της Τουρκίας συνιστά παραβίαση του διεθνούς δικαίου. Μία επίθεση εναντίον της Κυπριακής Δημοκρατίας» τόνισε ο Πρόδρομος Προδρόμου, μιλώντας στην τηλεόραση του ΣΚΑΪ.\n«Είναι ενός είδους επέμβαση. Αν θέλετε να το πούμε εισβολή, είναι εισβολή στη θάλασσα. Το πρόβλημα είναι ότι η Τουρκία όντως απομονωμένη από τους ενεργειακούς σχεδιασμούς. Αυτοαπομονώθηκε γιατί δεν αναγνωρίζει την Κυπριακή Δημοκρατία. Δεν έχει προσχωρήσει στη Συνθήκη των Ηνωμένων Εθνών για το δίκαιο της θάλασσας, μια συνθήκη που από το 1982 διέπει το δίκαιο της θάλασσας. Αυτοσχεδιάζει και αυθαιρετεί. Αποφασίζει ποια είναι δικά της νερά. Την Κυπριακή Δημοκρατία δεν την αναγνωρίζει» συμπλήρωσε ο ίδιος.\nΤα μέτρα που λαμβάνει η Λευκωσία\nΣύμφωνα με τον Πρόδρομο Προδρόμου, η Κυπριακή Δημοκρατία έχει περάσει σε κάποια νομικά μέτρα, εκδίδοντας ευρωπαϊκά εντάλματα σύλληψης εναντίον φυσικών και νομικών προσώπων, «είτε είναι εταιρείες είτε είναι επαγγελματίες, τα οποία ενέχονται σ’ αυτές τις τουρκικές δραστηριότητες. Αυτή η διαδικασία τρέχει. Μάλιστα, φαίνεται ότι αποτελεί κάποιου είδους αποτρεπτικό μέτρο, γιατί -αν μη τι άλλο- έσπευσε η Τουρκία να ανακοινώσει ότι θα κάνει ανάλογο, πράγμα που δεν ισχύει, διότι δεν υπάρχει κάποιου είδους παραβίαση ή επίθεση από κυπριακής πλευράς».\nΌπως τόνισε, την ίδια ώρα, η Λευκωσία επιχειρεί να ενεργοποιήσει όλα τα μέσα που έχει στη διάθεσή της. «Τα ευρωπαϊκά εντάλματα με βάση την έννομη τάξη εκτελούνται. Δεν είμαστε εμείς που θα τους συλλάβουμε. Όπως η κυπριακή δημοκρατία ανταποκρίνεται όταν υπάρξουν τέτοια αιτήματα, έτσι και τα άλλα κράτη σε έναν σύννομο και πολιτισμένο κόσμο αυτό κάνουν. Η Τουρκία διαρκώς επιχειρηματολογεί εντελώς εκτός του διεθνούς δικαίου. Σημασία έχει ότι προσπαθούμε να ενεργοποιήσουμε όλα τα μέσα» υπογράμμισε ο κυβερνητικός εκπρόσωπος της Κυπριακής Δημοκρατίας.


από το ΚΘΒΕ στο «ΘΕΑΤΡΟΝ»\nαπό τις 26 Απριλίου\nΗ sold out παράσταση που είδαν 25.000 θεατές στη Θεσσαλονίκη\nέρχεται στην Αθήνα για περιορισμένο αριθμό παραστάσεων\nΤο Κρατικό Θέατρο Βορείου Ελλάδος και το Κέντρο Πολιτισμού «Ελληνικός Κόσμος» παρουσιάζουν τη «Μαντάμ Σουσού» του Δημήτρη Ψαθά στην Αθήνα, μετά τη μεγάλη επιτυχία που σημειώνει στη Θεσσαλονίκη! Από τις 26 Απριλίου και για περιορισμένο αριθμό παραστάσεων, η διαχρονική κωμωδία του Δημήτρη Ψαθά που είδαν πάνω από 25.000 θεατές στη Θεσσαλονίκη, ανεβαίνει σε μία φιλόδοξη παραγωγή στο «ΘΕΑΤΡΟΝ» του Κέντρου Πολιτισμού «Ελληνικός Κόσμος», σε σκηνοθεσία Γιώργου Αρμένη, σκηνικά-κοστούμια Γιάννη Μετζικώφ, με τη Φωτεινή Μπαξεβάνη στον πρωταγωνιστικό ρόλο, τον Κώστα Σαντά στον ρόλο του Παναγιωτάκη και έναν 22 μελή θίασο.\nΜε αφορμή την παράσταση της «Μαντάμ Σουσούς» στην Αίθουσα Αντιγόνη και τη συμπλήρωση 33 χρόνων από το θάνατο του Δημήτρη Ψαθά, στο Φουαγιέ του «ΘΕΑΤΡΟΝ» θα λειτουργεί έκθεση φωτογραφίας με ανέκδοτο υλικό από την ιστορία της Σουσούς, τη ζωή και το έργο του συγγραφέα της. Ο Δημήτρης Ψαθάς παρουσίασε τη «Μαντάμ Σουσού» αρχικά ως ευθυμογράφημα σε συνέχειες στις στήλες του προπολεμικού εβδομαδιαίου περιοδικού «Θησαυρός» (1939-1941) με τίτλο «Βίος και πολιτεία της Μαντάμ Σουσούς». Αργότερα έκανε μία συρραφή των αυτοτελών περιπετειών της και την εξέδωσε σε βιβλίο (1941), κατόπιν έγραψε το θεατρικό έργο (1942) και ακολούθησε η κινηματογραφική ταινία (1948) που δεν σώζεται στις μέρες μας. Στη συνέχεια, στις αρχές της δεκαετίας του ΄50 η «Μαντάμ Σουσού» παρουσιάστηκε στο ραδιόφωνο από τη Γεωργία Βασιλειάδου, για να ακολουθήσει το γνωστό τηλεοπτικό σίριαλ σε σενάριο πάντα του ίδιου του συγγραφέα (1972 και 1986), όλα με τεράστια επιτυχία.\nΤΟ ΦΑΙΝΟΜΕΝΟ ΜΑΝΤΑΜ ΣΟΥΣΟΥ\nΗ «Μαντάμ Σουσού» αποτελεί το μοναδικό ανέκδοτο θεατρικό κείμενο του Ψαθά που γράφτηκε το 1942 και παρουσιάστηκε για πρώτη φορά από την κυρία Κατερίνα -Κατερίνα Ανδρεάδη- (Σουσού) και τον Αιμίλιο Βεάκη (Παναγιωτάκη), με τον Σπύρο Μουσούρη στο ρόλο του Καντακουζηνού. Η παράσταση σημείωσε πρωτοφανή θρίαμβο μέσα στην ιταλογερμανική κατοχή. Το ρόλο της Σουσούς στο θέατρο ερμήνευσαν επίσης η Μαίρη Αρώνη (1946) και η 'Αννα Παναγιωτοπούλου (1998), στον κινηματογράφο η Μαρίκα Νέζερ (1948), στο ραδιόφωνο η Γεωργία Βασιλειάδου (1950) και στην τηλεόραση η 'Αννα Παϊταζή (1972) και η Άννα Παναγιωτοπούλου (1983). Εκτός από τον Αιμίλιο Βεάκη, εξίσου σπουδαίοι ηθοποιοί ερμήνευσαν και το ρόλο του Παναγιωτάκη: Κώστας Ραυτόπουλος (1946), Βασίλης Λογοθετίδης (1948), Ιάκωβος Ψαρράς (1972), Θανάσης Παπαγεωργίου (1982) και Σταύρος Παράβας (1998).\nΟ Δημήτρης Ψαθάς παρουσίασε τη «Μαντάμ Σουσού» αρχικά ως ευθυμογράφημα σε συνέχειες στις στήλες του προπολεμικού εβδομαδιαίου περιοδικού «Θησαυρός» (1939-1941) με τίτλο «Βίος και πολιτεία της Μαντάμ Σουσούς». Αργότερα έκανε μία συρραφή των αυτοτελών περιπετειών της και την εξέδωσε σε βιβλίο (1941), κατόπιν έγραψε το θεατρικό έργο (1942) και ακολούθησε η κινηματογραφική ταινία (1948) που δεν σώζεται στις μέρες μας. Στη συνέχεια, στις αρχές της δεκαετίας του ΄50 η «Μαντάμ Σουσού» παρουσιάστηκε στο ραδιόφωνο από τη Γεωργία Βασιλειάδου, για να ακολουθήσει το γνωστό τηλεοπτικό σίριαλ σε σενάριο πάντα του ίδιου του συγγραφέα (1972 και 1986). Ως βιβλίο και θεατρικό έργο μεταφράστηκε και παίχτηκε σε πολλές χώρες του εξωτερικού, πάντα με την ίδια επιτυχία.\n«Όλοι καταλαβαίνουμε τί σημαίνει όταν λέμε για κάποια ότι είναι "Σουσού" ή ότι "σουσουδίζει". Αλλά αν ρωτήσουμε κάποιον τί ακριβώς είναι η Σουσού μπορεί και να δυσκολευτεί να πει τί είναι ακριβώς. Είναι μια φαντασμένη; Είναι μια ποιητική προσωπικότητα; Είναι μια δυστυχισμένη που προσπάθησε με κάθε τρόπο να κάνει τα όνειρά της πραγματικότητα; Είναι μια φτωχή που παριστάνει την πλούσια; Είναι μια χαζή που επιμένει να ζει σε έναν άλλο κόσμο; Είναι μια Ελληνίδα Μπλανς Ντιμπουά γραμμένη μια δεκαετία πριν ο Τένεσι Ουίλιαμς συλλάβει τη Μπλανς Ντιμπουά που όπως και η Αμερικάνα ξαδέρφη της "δεν την ενδιαφέρει ο ρεαλισμός αλλά η γοητεία" και της αρέσει"να φτιάχνει τα πράγματα καλύτερα απ' ό,τι είναι"; Είναι μια τρελή για δέσιμο; Είναι μια γυναίκα που έπαιξε κι έχασε; Είναι μια ονειροπόλα ψυχή που αρνείται να προσγειωθεί στην πεζή πραγματικότητα; Όλα αυτά είναι η Μαντάμ Σουσού και ακόμα παραπάνω κι ο καθένας κρατάει στο μυαλό του αυτά που προτιμά, αυτά που γουστάρει, αυτά που του ταιριάζουν περισσότερο. Κι αυτά που εισπράττει βέβαια από την προσωπικότητα που αντιμετωπίζει είτε στις σελίδες ενός βιβλίου, είτε σε μια θεατρική σκηνή, είτε στην οθόνη, μεγάλη ή μικρή…»\n«Η Μαντάμ Σουσού που για άλλη μια φορά θα δει να πέφτουν πάνω της τα φώτα της ράμπας και της δημοσιότητας, έχει μεγάλη ιστορία, μεγαλύτερη από κάθε άλλον τύπο που δημιουργήθηκε από το χέρι συγγραφέα στη νεότερη Ελλάδα κι ενώ πολύς κόσμος δεν το έχει συνειδητοποιήσει είναι γιατί η Σουσού τα τελευταία 70 χρόνια εμφανίζεται συνεχώς μπροστά του με άλλη μορφή και με την ίδια πάντα επιτυχία….»\n«Ο Δημήτρης Ψαθάς αναφέρει: Το όνομα Σουσού και το επίθετο σου-σουδισμός πολιτογραφήθηκαν ως γνωστόν στη γλώσσα μας και προβάλλουν ακόμα και στα γραφτά δημοσιογράφων και συγγραφέων, στις περιπτώσεις που χρειάζονται να υπογραμμισθούν θέματα μεγαλομανίας...." και περιγράφει την ηρωίδα του ως εξής: "Σουλούπι σπαρταριστό. Ύφος επιβλητικό. Μύτη λίγο στριφτή προς τα πάνω. Πόζα. Καπελάκι στην κορφή του κεφαλιού μ' ένα κόκκινο φτερό που τινάζεται στα ύψη σαν πρόκληση στο σύμπαν. Ψηλή, ξερακιανή. Γυναίκα ή φαινόμενο; Κεφάλι προς τα πίσω. Το πηγούνι της ψηλά, η μύτη της ψηλότερα, το μάτι της στο χάος. Όποιος στέκεται μπροστά της νιώθει τον εαυτό του μέρμηγκα. Το βλέμμα της μόλις καταδέχεται να εγγίσει τα ορατά πράγματα του ταπεινού μας κόσμου κι όταν το κάνει παίρνει τόνους συγκατάβασης."»\n(Aπό το πρόγραμμα της παράστασης)\nΚείμενα από το πρόγραμμα της παράστασης\nΚατερίνα Γεωργούση (Καμαριέρα), Βασίλης Ευταξόπουλος (Μηνάς Κατακουζηνός), Παντελής Καλπάκογλου (Μάγειρας), Δημήτρης Καρτόκης (Κοκός, Αρχαιολόγος, Ζωρζ, Ταχυδρόμος), Ευσταθία Λιάλιου (Αλεπούδη), Λευτέρης Λιθαρής (Σωφέρ, Αρχαιολόγος), Κατερίνα Λύκου (Ζαφειρίου), Φωτεινή Μπαξεβάνη (Μαντάμ Σουσού), Χρήστος Παπαδημητρίου (Αρχαιολόγος, Άλεξ, Τζων), Μαριάννα Παπασάββα (Κιτσομήτρου), Κώστας Σαντάς (Παναγιωτάκης), Δημήτρης Σιακάρας (Λεό), Θάλεια Σκαρλάτου (Κυρά Κατίνα), Στέργιος Τζαφέρης (Τεό), Χρύσα Τουμανίδου (Σοφούλα), Κώστας Χατζησάββας (Σταθόπουλος).\nΈναρξη Πέμπτη 26 Απριλίου\nΠειραιώς 254, Ταύρος, Αίθουσα Αντιγόνη\n18:00 & 21:00\nΖΩΝΗ Α € 24\nΖΩΝΗ Β € 21\nΖΩΝΗ ΘΕΩΡΕΙΟ € 18\nΝΕΑΝΙΚΟ (έως 26) € 15 στη ΖΩΝΗ Α & ΖΩΝΗ Β € 12 στο ΘΕΩΡΕΙΟ\nΣτις ΑΠΟΓΕΥΜΑΤΙΝΕΣ ΠΑΡΑΣΤΑΣΕΙΣ:\nΠΛΑΤΕΙΑ € 15\nΘΕΩΡΕΙΟ € 12


Δυσφορία της Αθήνας από τις δηλώσεις Νίμιτς (video) – Gnorizo.gr\nΔυσφορία της Αθήνας από τις δηλώσεις Νίμιτς (video)\nadmin 4 Φεβρουαρίου 2018 0\nΤην έντονη ενόχληση της Αθήνας, έχουν προκαλέσει οι πρόσφατες αναφορές του ειδικού διαμεσολαβητή του ΟΗΕ για το Σκοπιανό για τα εκκρεμή ζητήματα προς διαπραγμάτευση.\nΣε μακρά τηλεφωνική επικοινωνία, ο Νίκος Κοτζιάς, φρόντισε μάλιστα να διαμηνύσει -σε αυστηρό τόνο- στον Μάθιου Νίμιτς, την δυσφορία της ελληνικής πλευράς, υπενθυμίζοντας του παράλληλα, τον ρόλο του.\n«Του υπογράμμισα με σαφήνεια και αυστηρότητα ότι δεν είναι αρμόδιος να ομιλεί για το ποια είναι η πολιτική των Αθηνών, αλλά ούτε και για να την περιγράφει και μάλιστα με τρόπο λανθασμένο.\nΜε βάση την ενημέρωση που είχα για τις συζητήσεις που είχε o κ. Νίμιτς στα Σκόπια, διατύπωσα με την μέγιστη σαφήνεια ότι οι διαπραγματεύσεις δεν μπορούν να γίνουν παρά μόνον σε συνέχεια των συμφωνηθέντων στο Νταβός.\nΆλλωστε, κάθε καλοπροαίρετη διαπραγμάτευση γίνεται βάσει των συγκλίσεων που έχουν ήδη επιτευχθεί» επεσήμανε ο κ. Κοτζιάς.\nΟ Έλληνας Υπουργός των Εξωτερικών, χαιρετίζει την ίδια ώρα την παρέμβαση του Οικουμενικού Πατριάρχη Βαρθολομαίου, ο οποίος απηύθυνε έκκληση για νηφαλιότητα και αυτοσυγκράτηση.\nΤην δεδομένη και εκπεφρασμένη βούληση της κυβέρνησης να μπει ένα τέλος στη χρόνια εκκρεμότητα με τη γείτονα, υπενθυμίζει μέσω της REAL NEWS, ο κυβερνητικός εκπρόσωπος, Δημήτρης Τζανακόπουλος.\n«Η κυβέρνηση προσέρχεται στη συζήτηση με δεδομένες αρχές που διαφυλάσσουν τα εθνικά συμφέροντα. Εμείς δεν πρόκειται να κάνουμε εξωτερική πολιτική «εθνικών δικαίων» που αποτελεί τον μοναδικό σίγουρο δρόμο για ακόμη μια εθνική τραγωδία – η χώρα και ο λαός μας το έμαθαν αυτό μέσα από το δύσκολο δρόμο» τόνισε ο κ. Τζανακόπουλος.\nΜικροκομματική σκοπιμότητα χρεώνει στην κυβέρνηση ο τομεάρχης εξωτερικών της ΝΔ.\n«Επέβαλε επί μήνες, πάλι σκόπιμα, αποκλεισμό ενημέρωσης στις άλλες πολιτικές δυνάμεις. Λοιδόρησε την παραδοσιακή έκφραση εθνικών ευαισθησιών των Ελλήνων ταυτίζοντας την Εκκλησία και τις εκδηλώσεις των πολιτών με τα άκρα και τη Χρυσή Αυγή» σημείωσε ο Τομεάρχης Εξωτερικών της ΝΔ Γιώργος Κουμουτσάκος.\n«Αν πρέπει να διαφυλάξουμε κάτι είναι την εθνική μας ενότητα να βρούνε την πιο σωστή εθνική λύση» τόνισε στην ΕΡΤ αναπληρωτής υπουργός Εξωτερικών Γιώργος Κατρούγκαλος.\n«Χρειάζεται λύση πακέτο. Αν θέλετε την άποψη μου δεν θα καταλήξουμε πουθενά» τόνισε η Ντόρα Μπακογιάννη.\n«Μόνο έτσι μπορεί να ακυρωθεί όλη εκείνη η βάση που στηρίζει την ανιστόρητη θεωρία περί Μακεδονικού έθνους» τονίζει το ΚΚΕ\nΗ παρουσία του Ζάεφ στην ηγεσία της γείτονος είναι μια ευκαιρία που δεν πρέπει να χάσουμε, εκτιμά ο Σταύρος Θεοδωράκης.\n«Η λύση είναι οι γείτονες μας να υπογράψουν μια διεθνή συμφωνία που θα περιλαμβάνει αυτά που τούς ζητάμε και θα τούς δεσμεύει για αλλαγές στο Σύνταγμα τους. Κάτι τέτοιο άλλωστε έγινε και το 1995 με την Ενδιάμεση Συμφωνία που τους υποχρέωσε να κάνουν αρκετές αλλαγές στο Σύνταγμα τους. Δέχθηκαν, δηλαδή, ότι δεν ζητούν αλλαγή συνόρων και δεν διεκδικούν την ύπαρξη μειονότητας στην Ελλάδα».


Ένα σεμινάριο αγιογραφίας και... ιεραποστολής!\nFOCUS @ INFO 15/06/2018 / 22:31 15/06/2018\nΟι συμμετέχοντες είχαν, παράλληλα, την ευκαιρία να μυηθούν στο ιεραποστολικό φρόνημα και να γνωρίσουν από πρώτο χέρι το έργο, τις προκλήσεις και τους κινδύνους της ιεραποστολής από τον μητροπολίτη Ειρηνουπόλεως, Τανζανίας και Σεϋχελλών κ. Δημήτριο. Ο κ. Δημήτριος, ο οποίος συνδέεται με τον τον κ. Ξενόπουλο με πολυετή φιλία, επισκέφθηκε τον χώρο του σεμιναρίου, είδε από κοντά την πρόοδο του έργου των μαθητών και συνομίλησε αρκετή ώρα μαζί τους.\nΟ άγιος Παΐσιος και το σεμινάριο\nΤο θέμα του συγκεκριμένου σεμιναρίου ήταν η διχρωμία. “Το σκεπτικό μας στην αρχή ήταν να κάνουμε μια μονοχρωμία αλλά θα ήταν πολύ δύσκολο θέμα για αυτούς που ασχολούνται πρώτη φορά”, αναφέρει ο κ. Ξενόπουλος. “Έτσι, απόφασίσαμε να κάνουμε διχρωμία για να είναι πιο βατό το σεμινάριο στους περισσότερους”, προσθέτει.\nΤο μάθημα στο σεμινάριο είναι ιδιαίτερο. Γίνεται, δηλαδή, προσωπική διδασκαλία από τον κ. Ξενόπουλο ο οποίος φιλοτεχνεί ξεχωριστό έργο δίπλα σε κάθε μαθητή και προχωρά ανάλογα με την απόδοσή του. Με το τέλος του σεμιναρίου, που διαρκεί είκοσι ώρες, ο κάθε μαθητής έχει ολοκληρώσει το δικό του έργο.\nΤο έργο που φιλοτέχνησαν αυτή τη φορά οι μαθητές με την τεχνική της διχρωμίας ήταν ο άγιος Παΐσιος. “Είναι ένα πρόσωπο γνωστό μας, ένας άγιος της εποχής μας και όλοι τον ξέρουν. Οι μαθητές αγκάλιασαν την επιλογή του αγίου με πολύ θετικά σχόλια και τα πήγαν καλά”, δηλώνει ο κ. Ξενόπουλος.\nΤο πρότυπο που ακολούθησαν οι μαθητές είναι του ίδιου του αγιογράφου. Πρόκειται για έργο φτιαγμένο με λάδι. “Επέλεξα αυτό γιατί έχει πολύ καθαρά τα χαρακτηριστικά του προσώπου του αγίου Παϊσίου. Οι φωτογραφίες του συνήθως δεν είναι τόσο καθαρές”, εξηγεί ο κ. Ξενόπουλος.\nΟι καμβάδες που χρησιμοποίησαν οι μαθητές προέρχονται από το εργαστήριο του κ. Ξενόπουλου. Δούλεψαν από την αρχή σε αυτούς με δύο χρώματα, το λευκό και μια απόχρωση της ώχρας. “Είναι πολύ δύσκολο να παλέψεις με ένα ή δύο χρώματα. Στην πολυχρωμία μπορείς να συμπληρώσεις, να αφαιρέσεις. Στη διχρωμία, όμως, πρέπει να δημιουργήσεις όγκους μόνο με δύο χρώματα”, επισημαίνει ο Άρχων αγιογράφος.\nΣκοπός η κατανόηση και όχι η απόδοση\n“Η τεχνική της διχρωμίας που δοκιμάσαν οι συμμετέχοντες, παρά τον μεγάλο βαθμό δυσκολίας της, θα τους βοηθήσει να καταλάβουν περισσότερα πράγματα για την αγιογραφία από το να αποδώσουν”, υπογραμμίζει ο κ. Ξενόπουλος. Σκοπός των σεμιναρίων, άλλωστε, “δεν είναι να πάρουμε όλοι ένα έργο φεύγοντας και να είναι εξαιρετικής ή μέτριας ποιότητας. Εμάς δεν μας ενδιαφέρει αυτό. Αυτό που μας ενδιαφέρει, τουλάχιστον σε αυτό το μάθημα της διχρωμίας, είναι οι μαθητές περισσότερο να καταλάβουν, να αποκομίσουν και όχι τόσο να αποδώσουν. Η απόδοση θα έρθει στο δεύτερο ή τρίτο έργο. Γιατί αν δεν αφομοιώσουν αυτό που μαθαίνουν τώρα, και δεύτερο και τρίτο έργο να κάνουν δεν θα το καταφέρουν”, επισημαίνει ο διακεκριμένος αγιογράφος.\nΠολλοί από τους συμμετέχοντες στο σεμινάριο του κ. Ξενόπουλου έχουν παρακολουθήσει και τα προηγούμενα που έχει διοργανώσει ο ίδιος. “Αυτό το μάθημα είναι σαν να τους το χρωστούσα. Είναι σαν δώρο στους παλαιότερους αλλά και στους καινούριους γιατί πολύ δύσκολα θα τους δείξει κάποιος να κάνουν διχρωμία ή μονοχρωμία. Έτσι, σκέφτηκα, αφού κάναμε τόσα θέματα μέχρι τώρα, ας κάνουμε κάτι διαφορετικό ως επιβράβευση”, δηλώνει ο κ. Ξενόπουλος.\nΌσοι είχαν παρακολουθήσει έξι σεμινάρια, κατά τη διάρκεια του συγκεκριμένου έδωσαν εξετάσεις για να αποκτήσουν τίτλο παρακολούθησης που φέρει την υπογραφή του κ. Ξενόπουλου. “Ένα από τα θέματα των εξετάσεων ήταν να φτιάξουν κάτι με δική τους τεχνοτροπία. Αυτό τους δίνει την ευκαιρία να εξωτερικεύσουν τον εσωτερικό τους εαυτό”, επισημαίνει ο κ. Ξενόπουλος.\nΟ μητροπολίτης Ειρηνουπόλεως και το πορτρέτο του\nΤη δεύτερη μέρα του σεμιναρίου, ο μητροπολίτης Ειρηνουπόλεως κ. Δημήτριος επισκέφθηκε τους μαθητές και τον Άρχοντα αγιογράφο του Πατριαρχείου Αλεξανδρείας. Αφορμή ήταν το πορτρέτο του το οποίο φιλοτέχνησε ο κ. Ξενόπουλος. Αιτία αποτέλεσε η μακρόχρονη φιλία που συνδέει τους δύο άνδρες. “Μεγάλη τιμή για μένα, το σεμινάριο και τους συμμετέχοντες η παρουσία του μητροπολίτη Ειρηνουπόλεως σήμερα εδώ. Μας συνδέει φιλία είκοσι και πλέον χρόνων. Με χαροποιεί γιατί, όταν οι φιλίες ξεκινήσουν με γερές βάσεις, σταθεροποιούνται και δεν χάνονται μέσα στον χρόνο”, δήλωσε ο κ. Ξενόπουλος.\nΌσο για το πορτρέτο του κ. Δημητρίου, ο κ. Ξενόπουλος είπε ότι “το έχω κάνει εδώ και πολύ καιρό και έπρεπε κάποια στιγμή να του το δώσω. Ήταν μια καλή ευκαιρία να έρθει στο σεμινάριο, να γνωρίσει τους σπουδαστές, να τους μιλήσει για την ιεραποστολή και να του το προσφέρω”.\n“Μας συνδέει πολύ ωραία φιλία. Ο κ. Ξενόπουλος βοηθά την ιεραποστολή μας και το Πατριαρχείο Αλεξανδρείας. Έργα του κοσμούν το Πατριαρχείο. Ήταν μεγάλη ευλογία που αγιογράφησε τον πατριαρχικό ναό. Πιστεύω ότι αυτός που μας συνέδεε πάντοτε ήταν ο άγιος Παΐσιος γιατί κι εγώ είμαι παιδί του γέροντα”, δήλωσε από την πλευρά του ο μητροπολίτης Ειρηνουπόλεως.\nΟ κ. Δημήτριος μίλησε στους συμμετέχοντες για τις δύσκολες συνθήκες που βιώνουν οι άνθρωποι στην Τανζανία, την ανάγκη που έχουν ακόμη και για το πιο απλό αγαθό όπως είναι το καθαρό νερό αλλά και για το έργο που επιτελεί εκεί η ιεραποστολή. Τους προέτρεψε, μάλιστα, “αν φτιάξετε ένα έργο που δεν σας αρέσει ή δεν σας ικανοποιήσει, μην το πετάξετε. Να το δωρίσετε σε εμάς κι εμείς θα το αξιοποιήσουμε προς όφελος της ιεραποστολής”.\nΕτικέτες: ΑΓΙΟΣ ΠΑΪΣΙΟΣ ΙΕΡΑΠΟΣΤΟΛΗ ΚΩΝΣΤΑΝΤΙΝΟΣ ΞΕΝΟΠΟΥΛΟΣ ΜΗΤΡΟΠΟΛΙΤΗΣ ΕΙΡΗΝΟΥΠΟΛΕΩΣ ΔΗΜΗΤΡΙΟΣ ΣΕΜΙΝΑΡΙΟ ΑΓΙΟΓΡΑΦΙΑΣ Share